url: =Messiah Lapi na zangei hiam ~ Khaibawi :: ZOMI DAILY\nposted on 17 December 2016 at 6:13 pm Lomkholna: Biakna, Khaibawi, News\nHih la pen Zomi a tamzawte telnop deuh dingin “Halelui-ah Chorus” cih ding dan ahi hi. City Tabernacle Baptist Church, Brisbane te’n kum 4 teh khatveita December kha simin Christmas dawnna in asak uh ahi hi. Hih Pawlpi pen 1855 kum a, kiphuh ahi hi. Ni 10/12/16 ni nitak nai 7:30pm in kapan uha, “ All People that on Earth do dwell” cih la ki patna dingin hongsa masa uh hi.\nTua khitciang in a tangkhatna pan Tenor Recitative te’ pasal hamsim khat in hong pan suak hi. Hih la pen khenpi thum in ki khen a, a thumna pen a tawpna Halelui-ah Chorus a hi hi. A tang khat leh khat kikal ah a sakkik(chorus) zong, a tuamtuam om kawikawi a, tang khat le tangkhat a awkaih danzong, ki banglo hi. A paisuak(Sopranos) mi 25, Altos mi 17, Tenors mi 15, Basses mi 14 ahi hi. A Chorus te leh atang pawlkhatte hong sakhawm zel uha, tualoteh Tenor te bek, Bass te bek, Soprano te bek cih bang danin a Altos te losiah hong ki khelsuk zel uha, a tawpna ah Halelui-ah Lapi tawh hong khum uh hi. Hici bang lasak dan ka muhcilna leh ka zak cilna hi-a, a la tangte leh a chorus khempeuh zong Lai Siangtho tang nih le thum bang, a bulphuh ngiat hilai zen-in laphuakpa George Frederic Handle siamzia leh Pasian zatdan lamdang kasa mahmah, thupi kasa mahmah hi.\nViolins tumte pen mi 29 pha uha, tua lak-ah Kawlte khat kihel in amin Ronald Pe hi-a, tangvalno kum 20 pha pan hi. Kawlpau malkhat zong thei nawnlo a, Australia gam na tun’ uh kum bangzah phata hiam, cih ka dot leh kum 20 phata, Christian na hiam, cih ka dot leh biakna neikeng, hong ci-a, tuzawh kum 20 hunteh Zomi gamdang tungsa pawlkhat zong amah bang-a, apau, a lai leh, a biakna, a ngeina a thei nawnlo aom ding ka patau mahmah dih mawk hi. A langkhat leuleu ah Zomite hila sakna ah mi bangzah aki helkhata tam, khat beek hici dan ah ki helkha leh utsing e maw kaci hi. Sia. Tua Mung leh Sia. David Sum in hih la atang khempeuh sakna ah aki helkhak kei uh leh Zomi adang aki helding ka ngaihsutna in aban kei hi.\nA Organ tum pen pasal khat hi-in amin Len Ryan hi-a, kum 50 bang Organ tawh kisai a tumkhinta hi-in Trinity College of Music London panin Diploma a mankhin ahi hi. Baptist, RC, Uniting Church leh Anglican Pawlpi mun pawl khat ah ki naksat mahmah ci-uh hi. Zomi sungah hici dan mi bang zah I omta tam maw?\nLa makaih(Conductor) nu pen nupi khin hi-in Master of Music in Conducting and Church Music, Southwestern Seminary, Fort Worth, Texas, US pan a mankhin hi-in UK leh Australia a, Music Sang pawlkhat ah Music hilh nasep asem ci-uh hi. Zomi sungah hici dan mi bang zah I omta diam?\nHici bang la ngaihpi hong phuak khia George Frederic Handle pen ni 23 Feb 1685 in Germany ah suak in sanggam numei 5 leh pasal 3 nei hi, ci-uh hi. Hih la pen 1741 kum in aphuah hi-a, Jesu pen Messiah hi, ci-a, aphuah ngiat ahi hi. Lai Siangtho pen thuciam thak sungah Job, Late, Kahla, Isaiah, Haggai, Zechariah, Malachi cihte bulphuh in thuciam thak sungah Matthai, Luka, 1 Corinthians, leh Mangmuhna(Revelation) sungte bulphuh in alian leh atang tawh gelh ngiatngiat a, a khenpi thumna Halelui-ah Chorus pen Revelation 19:6.,11:15., 19:16 sung a bulphuh deuh ahi hi. Amah pen Germany panin 1710-171 kim pawl in London ah pai hi. Kum 18 aphak in Music bek hihding khensatna nei-in Violin leh Organ lawm ukdiak hi. Amah a suah in apa kum 63 phakhin a, apa in Civil Law lam asin ding deihsaklua ahih manin University of Halle a, Christian Thomosius khutnuai ah Law sin sak hi. A lunglutlo lua ahih manin kumkhat akhuan ngen ngei ci-uh hi.\nA khual zinna Netherland gam a, Hague leh Haarlem kikal ah tuahsia in liamgawp a, amit zong sukha ahih manin tua aki pan a mit doctor te abawl saksak hangin damtheilo in 1752 in a mit tawcip a, natna tuamtuam in zong bawk ahih manin 1759 kum in, Zomi tumging siamte leh lasiamte mah bangin inn leh lo kician neizolo in a innsapna 25 Brook Street, Mayfair District of London ah ni 14/04/1759 in leitung nusia in a tawntung munding ah hong paisan hi. Leitungah a nuntaksung ahun tamzaw Englang ah zangh hi.\nHih Messiah lapi aki phuahlai tak-in Zomite Zogam ah bangci danin nungta uh cih laitawh a kicianlo a, a kigelhna nangawn om nailo hi. Zogam aom Zomite nuntak zia gen loh Kawlgam sungah Christian kician mikhat zong omnailo himahta leh tu-in Zomi te’n Zogam ah hih Messiah Lapi a Chorus 2005 kum in Zogam khuapi khat ahi, Tedim ah mi 3000 val-in I sakhin a, hih laigelh pa’n zong a Bass sa in vakihel kha dan hi. 2016 kum tak ciangin Kawlgambup Christian ki pawlnate vaihawm Pasian mizat Billy Graham tapa Franklin Graham Crusade ah Zomi te’n Kawlgambup aitang danphial in a Chorus ahi, Halelui-ah Chorus I sa leuleu hi. Tu-in I sak nailoh a tangteng tawh khatvei I sak zawh nading in Sia David Sum, Sia Tua Mung leh hici dan lamtawh kisai a uk, a kiva te’n hong makaihlai le-uh uthuai kasa hi. A lasak hun mahmah zawh a nai asim ahih manin sawtlua a, kua mah in sa mengmeng zolo ban-ah mi maimailote bek mah in a sazo hiding in ka um hi.\nMi ading in kumza tampi paikhinta leh Zomite leh Asia gam ateng mita dingin hih la thak mahmahlai ban-ah a zakha akua mahpeuh in ngaihsa mahmah tek uh hi. Hih leitungah hih Messaih lapi I sakha kei phial zongin nikhat niteh van Jerusalem thak ah I sakha veve ding hi. Messaih thupha nang le na innkuanpihte tungah hong tungta hen.\nPrevious: ZAM Thupuak :: 18 December 2016\nNext: China te’n US te tuinuai Drone matsak ~ TK Lian


timestamp: atn

url: =ABRAHAM LINCOLN (1809-1865 AD) 16th President of U.S.A Tangthu. - Laibu Saal\nHome > Mimal Taangthu > ABRAHAM LINCOLN (1809-1865 AD) 16th President of U.S.A Tangthu.\nABRAHAM LINCOLN (1809-1865 AD) 16th President of U.S.A Tangthu.\nKum(56)sung bek adam hangin lungtungbup ah aminthangvangvang khat hiding hi. Singtumtawng aa kibawl inn siabu bap sungpan in U.S.A gamkumpi inn kangsung ciang atun toh nathu minthangvangvangphadia hi.\nA gualzawhna akilangpenpen khat ahihi. Ahih hang in Abraham Lincoln thupi'n na pen in agama a ding leh leitungbup aading aa anasep te hizaw hi. Mi citak, hangsan leh tupnakician anei khat hi in U.S.A gamsung kitamkhamdingpan in hotkhiat nahang in tualsung kidona nawksuak zo in gualzawh na ngah hi. U.S.A kipumkha ding kemcingzo in Gam thukhunpi (Constitution) bawlpha in Sila neih loh ding thukhun bawl hi. Leitung bup ah milian, miminthang, mi lainat khat ongsuak hi.\n"Hihleitung ah kateng khin hi cih mi in atheihnading in nasep bangmahkanei keihi. Tuabangpi mahtawh ka hunneihsung aa thupiang te ah ka min tawhkizom hen cih pen kadeih nabulpi leh ka ngiim nalian pen ahihi" Abraham Lincoln.\nAbraham Lincolh pen Kum(1809), February 12 ni in Kentucky State sung Hodgenville gei ah ongpiang khia hi. A pa Thomas Lincoln pen Pa kician lo, la taak lo lua mahmahkhat, aut hunhun aa lettama(mistiri) nasem khat ahihi. Hih Pa in a inn kuanpih te pen muntuamtuam ah taipih(peem) pih kawikawi den in, Abraham Kum(12) ahih in Knob Creek akicih na gam sungah teng uhhi. Tomas in gamsa kap ding atam na leh leihoih naah aten pih nuam ahih hang ahihi. Thomas Lincoln in Kum (1816) kum in a inn kuanpih te pen Indiana ah pem pih leuleu hi. A innkuan pih te pen buk bang dankhat ah kumkhat sung tenpih in sualnei lo, lei pen asual himai, bangbel dal sam in, a inn nunglam leh lut nalam ah asa mat vun te khuikhawm in khai ziau hi ci hi.\nThomas in amistiri nasep sang in sakap aa gamvak nuamsa zaw in, a Zi leh ta te pen hehpih huai luamahmah hihtuak hi. Dam dam in singpum inn (log cabin) onglam sam in, hih zong ainn sual pen lei tangmah ahihi. Hih gam pen buannawi theilua mahmah ahihman in bawng leh sakol te tawh kilem phamel lo in gankhawi na ding in lem mel lo ahih man in gan zong khangthei (pungthei)mel lo hi. Abraham pen ong khang lian to ta in gam nasep lam ah aPa huh in inn nasep lam ah aNu huh hi.\nPigeon Creek ah kum ni ongom khit ciang in aNu in nat nalam dang khat "milk sick" acih uh nat na ong nei hi. Siavuan om na anai na mun pen tai(35)bang gam la hi in amah aa ding in zato zuat ding cih navet omtuak lo hi. Pi Lincoln pen nek lim lo hang leh azawn luat man un gawnglua mahmah in, dam ding zong a ngam loh kawm kal ah kalkhat khit cianghi leitung nu sia tahi.\nA zi asih khit zawh kum khat khit ciang in papi la pazong ongzinkhia in, tawmvei sung ongvang vingveng phawt hi. Nitak khat sakawl leng sakal li in ongkai in Abraham te inlam ongzuan hi. Tua sakal leng in singlim , vankhai te, lup naleh vandangdang zong ong suahkhiat phawtphawt dih uhhi. Abraham leh atanu Sarah te pen lupna (bed)taktak amuh masak penpen uh hipah hi.\nSakol leng tungpan in naupang ongdak khia vatmawk in tua teng ah nuthawi khat samkir hat mel pua cidam mel zong apua leh kamtam mel zong apua leh maingap huai mahmah khat ong pusuak hi. Hih Nuthawi nu pen Abraham te nu kik Nuthak Sarah Bush Johnson ding nahi mawk in, Thomas Lincoln zawllui zong ahihi. Ong tonpih uh naupang te pen John, Sarah leh Matilda te ahihi.\nInn kuan thak tawh nundan thak ongkipan ta uhhi. Thomas Zi thak(zikik) pen a Zi masa bang dan hilo, ci dam peuhmah bilbel in, hat zonghat thiapthiap peuh pah hi. A sawtlo khit ciang in Thomas Lincoln in sual ong dawh ta in, kong khak thak ong bawl in, singpum tawh aum nazong hoih tak in ongbawl ta hi.\nA Nu kik ongtun ma kipan in Abraham Lincoln pen Abe ci in akisam den khin khat hi. Abe in laisim hun sangkah hun nei ngei lo hi. A pa in laisin ding sangkah dingkisam sua lo lel hi. A Nu kik in naupang teng in sangakah kul limlim hi cin ong gen hi. A sawtlo khit ciang in Abraham (Abe) leh aNukik ongki ngai mahmah uh aa, aNu kik in "tapa hoih mahmah khat hi" ci'n gen den hi.\nHak sa mahmah kawmkal pan in Abe zong sangongkah sam in a om na in piamel lo ahih man in a inn leh sang inn pen gamla mahmah hi.A sangkah sung gawmgawm leng kumkhat sung zong hi lo ding hi. Lai at leh asim siam man in ganan(mathematic) zong siam man hi. A inn kuan sungmimal min sap dan leh malgawm(spelling) theih lawh in meet lawh mahmah hi.\nLaipai ongtheih khit aa kipan in amuh khempeuh laibu sim den hi. Kum (19) acin ciang in hat mahmah in aguh zong gaw mahmah ci hi. Sing luang nih pua zo khin ta hi. Pi (6) leh letmat(2) aa sang hi in agih na Pound(150) hi in khut leh khe sau phadeuh, alu neu bilbel khat ahihi. Abe pen tangval sang lam ahi phing pheng khat hi in a Pa in"Hei tawh sing kisui phawlgawp, nawt ngil ding akisam aki nawt ngil nai lo phitphiat tawh kibang" ci hi.\nAgel nai aa om te in Abraham(Abe) om dan, anun tak khuasak dan lamdang phadeuh in thei uh hi. A hizong in ciamnuih aa nuih zak huai theithei thugen siam in, gengen leh mi in siam sa theilua uh hi. Politic na asep zawh (campaign) ah thugen na ah kua mah in demzo lo hi.\nKum 1828 kum in sumbawl khat Offut aki ci pa in a gunkuang bawl sa pen New Orleans ah akoih ding in sawl hi. Tua akhual zin napen akhat vei leitung mun tuamtuama amuh masak na hi. Tua tung akhual zin ah ah Sal mu in angaihsut nasung ah lut pah lian in, Sal tawhkisai ngaih sut kipan pah lian hi. A mah nasem ding aa asawlpa in gunkuang dang koih kik ding in sawl leuleu aa anih vei akhualzin na tungtang ah pen New Orleans ah khakhat sung tam in Sal te tungtang kan tel theih nahun nei thei thuampah hi. Mi in Sal neih pen hoih lolua mahmah hi ci in hun hoih aneih khat ciang nasia tak in Sal abei thei nading do kipat sawm hi.\nMr.Offut in New Salem ah sai honsawm in Abraham (Abe) pen Manager ding in la hi. Sa inn ding alam laitak ahih man in, Abraham (Abe) pen kumpi kitel na(vote) mun ah misazian lak nasem in om hi.Hih lai munsan panin gamsung politic tawhkisai thu theihlawh tuam hi. Tun ah Sai ngak in hun ongzang to ta aa, a Sai pen lian lawmlawm lo khat ahih man in laisim nahun ngah tuam hi. New Salem khuasung aa teng te in hih Sai ngak pa lamdang sathei lua mahmah uh hi. A mah lah lian ngimngem , counter ah lukham khat kham in kual diadua den in, banghun bang hun hi ta leh akhut ah laibu om den hi. Sai vanlei ding ongpai aom tak ciang in kihei in tho vat den hi.\nA ten na khua ah laisiam lam hi ta hi. Khuasung ah politic tawhkisai kinial na(debate) aom ciang in kihel den hi. New Salem khua aa Hotel nei pa Mr.James Rudledge in politic lam nasem ding in thuzasak ngei hi. Rudledge inn ah nungak melhoih mahmah khat sam san thilthial khat mu in khat vei muh na hih hang in Abraham (Abe) in ngaipah mawk hi. Ahih hang in New York aa ateng den New Salem khua ah sai ong hawng tangval khat Mc Meil tawh naki ngai khin mawk ahih manin it nathu khum gending lemsa lo kik hi.\nPolitic lam sem ding in kithawihunlai tak in Illinois State ah red Indian pawl tapawng nunung pen ong kipan khia hi. Hih kido napen Black Hawk War ci uh hi. Hih kido na sung ah akihel ding in min piamasa pen lam ah Abraham(Abe) zong kihel hi. A makaipi Captain ding in kitel khia hi. Hih tung in atuak khak ngeiloh gualzawh na amuh man in nuammahmah hi. Ahih hang in kido na nasia mahmah ong om lo bilbel ahih man in kum 1832 July kha in New Salen khua ah ong ciah kik hi. Illinois Assembly kitel na ah kusale (MP) onghi in, akhat veina dingpen ong kia mawk hi.\nMr.Offut asumbawl na ong kiam in Abraham (Abe)zong a sai ngak khawlding ong kul ta hi. Ahih zong in mikhat Berry akici pa in cial leuleu aa Abraham (Abe) in laibu asim ciang in Berry in zong Whisky zu na dawn den hi. Berry zong asum bawl kiam leuleu ahih man in asai bawl khak kul leuleu hi.\nNew Salem ah sawt lo sung laihawm(post master) na ong sem in, alai hawm ding te alukhu kuaksung ah koih in khuknelh ziau den hi. A hawmzawh khit ma in thuthak (news) simkhin gai den hi.\nKum 1834 kum in legislature kumpi kitel na ah ong lut thei ta hi. Aom na khua kiim ah om khuapi te ah tawlngak nahun aneih sung khem peuh laisimnamun( library) ah ahun zang den hi.\nHi lai munah aom lai in a zawl nu(lawmngaih nu) Ann Ruledge pen dam lo in, asih dektak ciang in Abraham(Abe) in va veh hi. Ann in lei tung ongnu sia takpi mawk ahih man in Abraham Lincoln in thuak haksa luamahmah ahih man in hai lawh dektak liang hi.\nIllinois State khuapi pen Vandalia pan in Springfield ah tuah uh aa Lincoln zong Springfield ah teng ding in ongki thawi hi. Thukhun (Law) sin ong man khin ta in tun ah sitni(lawyer) ong hi ta hi. Thukhun thei pawl lak ah member ding in min pia hi. Springfield ah apia ding ciang in Lincoln in van nei mel lo in avan neih khempeuh sakawl vanneu ipkhat sung ah tamang khin hi.\nA zawlnu ( lawmngaih nu) in asih san khit ciang in Mary Owens tawh ong kingai hi. Mary pen nungak ham lam Nupi hi khin tawh kibang mel anei, ahih hang Lincoln in Mary kiang ah azi ahih leh nuam sa mahmah ding leh tawldam tak in aom theih lohding lam hoih tak in hilh khol hi.a Maray it na pen ongkiam hi ding hiam alawmpa pen ong deih nawn lo kik hi.\nLincoln leh alawm pa John T.Stuart ong kikhawl in thukhun na sep ongsem khawm uh hi. A hih hang in politic lam sep ding ong lunglut khawm uh aa tua man in ong lawhcing thei mel lo hi. Kum 1838 kum in State legislature ah kitel kik in, 1840 kum in ong kitel kik leuleu hi.\nLegislature ah aom sung in Stephen A.Douglas tawh kimel theih in, hih pa tawh lawm ngaih nungak khat nei khawm hi. Tua bek tham lo kum 25 sung politics lam ah kidem khawm uhhi. Douglas tawh lawmngaih a neih khop uh pen Kentucky nungak mihau inn kuan pan aa piang hi in amin pen Mary Todd ahihi. Mary Todd in Lincoln pen ong tel zaw mawk hi.\nMary Todd tawhkisai gen pak leng: thau lam, nawi lian, cidam mel vetvat, apau ciang anuta bang, apau loh ciang kitak huai, maingap ding hi lo, mipi cing lo tawh kibang mahmah khat hi. Douglas pen laisiam, nasep zongsiam leh thu thei mahmah khat hi in, Abraham Lincoln ahih leh khua ta aa piang, kizen lo ahi phitphiat khat hi mawk hi. Bangbang ahi zong in Mary Todd in U.S kumpi pa zi hih ding lunggulh na neihi leh kilawm hi.\nAbraham Lincoln leh Mary Todd te nupa kikal thu pen hoih lo den mai hi. A zi in phun sansan den hi. Mary Todd pen mi gensiasia leh mi thu gen bang mah aa ngaih sak loh leh miha za cih dan hi lo hi. Aki it luat man uh ahi diam nisim phial in alawm ta un kilem lo den ci uh hi. A kiten ni ding gel khin uh aa ahih hang Lincoln pen ong lang lo mawk hi. Tua hun akipan in ong dam lo in, adam loh sung in kithah lup ding bang ut liang ci hi. Ong dam kik sam in ong kilem kik sam hi. A kikal uh ah kilem loh na tawmtawm om lai mah nase leh Kum 1842 November kha in kiten na pawi bawl uh hi.\nMai kum (1843) ciang in William H.Hendon tawh thukhun tawhkisai na ong sem khawm hi. Hendon tawh lawm ong hi ta in Lincoln tangthu at pen ong suak hi. 1846 kum in Congress member ding in telcing ong hi to in, 1847 kum in Washington ah lut ta hi.\nA sawtlo hun sung in Lincoln pen "Capital ah tangthu gen siam pen " ci in kigen pen ong suak in, a nasep zong ahoih pen ding in ongsem hi. (Capital pen U.S Congress munpi hi.) Mi in Sila nei in gan bang in na asep sak pen thu man in ngaihsun thei lo in, suahtak sak ding ngaihsut na ong nei hi. Congress atut neih veina ah District of Columbia a Sila neih khap thukhun ong ngen hi. A hih hang tua nget na pen sangthei lo in nawl khin ongsuak ta hi. Lincoln pen lungkim het lo lua ahih man in Springafielh ah ong ciah kik hi. Congress ah ahun bei ta ahih man in thukhun nasep ong sem kik phawt h.\nLincoln in nisim khoh(suit) vom silh in, lukhu palh sang mahmah khat khu in lam gei ah muh ding in om den hi. A puan tungsilh pan in len in ata te khat limlim in zui den keei hi. A lukhu pen alaidal koih na mun hoih mahmahkhat ahihi. Illinois kiim leh paam ah amin thang mahmah in thubuai khat peuh peuh thukhen ding aom leh mi in cial pen in nei uhhi.\nNuam sa mahmah in sitni(lawyer) na sem in politic nasep nop na lungsim zong bei pian ta hi. A hih hang in 1854 kum ong tunciang in Sila beisak nading lunggulh na tawh lungsim ong kidim in " hih nam pen alang Sila alang suakta tak aa om cih pen hithei lo" ong ci kik ta hi. A hih theih na khempeuh tawh mala ding in ongkipan ta hi. Ni dang aa Nungak tawhkisai akidem pih pa Douglas pen Senetor ahih lai tak hi in Sila neih leh neih lo thu tawhkisai aki dem pih pa hi kik hi. Hih kum sung mah in legislative member ding in telcing ong hi in, ahi zong in nungkik kik in U.S Senate member ding in candidate in cing zo lohi.\nHih lai tak in U.S khanglam aa teng te in Sal nasem sak luamahmah uh aa, sak lam state a teng te in Sal neih deih lo in amau guak in gam din sawm uhhi. Tua ciang Senator Douglas pen Democrat party makai pi hi khin hi. Sila neih adeih lam pawl zong ahihi. Lincoln in Sila suakta sak nuam ahih man in Douglas leh do lam in na ong sem hi. Kumkhat sung in Republican Party ong kiphuan khia aa, 1858 kum in kikhop pi(conference) nei in Abraham Lincoln pen Illinois State palai in U.S Senator tuh ding in gel uh hi. Ong kitel in Douglas mah ong cing kik hi.\nLincoln zong ong heh pian sim in ahih hang ciamnuih na ding in zangthei vanglak hi. "Pasal naupang no khat akhe cin suih khialh nasa lua kisa akahsuak ahih hang kap ding kilawm nawnlo kahnuih pian" dankhat in kingaih sun hi. Ahih hang in Abraham Lincoln pen tua bang maimai aa lungkia ding dan hilo. Mipi te kiang ah sizungzi aneih na mun ah thu gen den in, New York ah athugen hang in mipi in thupi ngaih sut in, amin thangvangvang mai hi. A thugen aza angai mipi in amah tel tummel lo uh ahih man in " Hih khuata mi thukhun lam thei, atei mel lo, thungai khempeuh thuzawh mahmah kua ahia le?" ci in kikum supsup uh aa amah theih nop na lungsim nei sak tuam mahmah hi kici hi.\nU.S gam bup Republican Party te in 1860kum may kha in kikhop na lianpi (conference) neiuh aa U.S president ding in Lincoln pen tel khia uh hi. Republican party ten U.S kumpi ding in atel ding uh aup mawh uh pen William H.Seward, New York Governor ahihi. A hih hang lamdang tak in thuong piang aa Abraham Lincoln pen gualzo taka in ong cing ta hi. Hih thuthak(news) atheih lai tak in Lincoln pen Springfield ah bawliball akimawl lai tak hi. Laikhak en vat in 'English Street ah numei tompian khat in hih thu theih leh lungdam sin teh maw? Ci leh akilawm. Tua nu hilh ding in lungdam tak in inn lam zuan in tai pah vengveng in, lungdam tak in inn ah aciah akhat veina hi ci hi.\nLincoln in laibu tampi tak at khin in thukhun tawhkisai thu zong thei mahmah hi. Thu buaitampi tak zong thukhen khin hi. Tutung candidate ading telcing ahih na lai thukim pih na lai at ding pen kidom phamahmah hi. A lai at pua in Superintendent of Education pa kiang ah pai in hoih tak in ensak in sitsak aa" aman loh na khat zong om kei leh ka deih hi" ci hi. Superintendent in khat bek bawlphat ding om ci in gen hi leh kilawm.\nDemocrats pawl in deihtak in Lincoln pen langpan uh aa, "khuata thukhun siam sitni(lawyer) hoih lo pen, bang mah hilo, ciamnuih khawngpeuh gengen uk, Grammar siam lo, milian nam hi lo, goliat tawh kibang pen cih dan in mi in ko bawlin nei pen uhhi.\nKitel na ding in sizungzi aneih lai in U.S thang lam state pawl in saklam state pawl haw lua mahmah khin in gensiat na tuamtuam tawh ki gensia sia uhhi.Khang lam aa om ten atam zaw in Sal suahtak sak ding deih uh hi.\nAbraham Lincoln telcing ong hi ta in ,telcing ong hih a kipan ni(4)sung in adeih ong lawhcing ta hi. Kumpi thak thah sawm na leh tawn na zong ong sosuah semsem in Lincoln zong kido na sep sem ding in sep kipan kul ta hi. Washington lam zuan aa pai ding tawhkisai asimtham aa pai ding cih alawm ten ngaihsut na pia hi. Abraham Lincoln ut lohi. A hih hang in alawm te in, lamkal ah akithah ding lau ahih man in asimtham thei pen in guk pai pihnatawh Washington tunpih uhhi.\nU.S khanglam thuthak bu(news paper) Charleston Mercury acih uh U.S.A kitel na result ki at na ah " gamdang thuthak(Foreign News) ci in kiat hi.Charleston gunkuang khawl na ah gunkuang ong lut pen South Carolina pawl in na do pah in thauging kipan ta hi.\n1861 kum February kha in Lincoln pen Washingon ah pai in March 4 ni in ah kumpi ding in lak hi ta hi. Mi in tualgal kithat ding lau uh ahih man in kikhop na mun ah mitam lo hi. Lincoln pen puan thak tawh ong kizem sam in, eksaih(nervous) pian hi in teh akhut nih tawh alukhu tawi in akhat lam tawh ciang khut tawi hi. Douglas pen ong paivat in alu khu leh aciang khut tawi sak in kikhop hunsung khempeuh tawisak hi. Lincoln thugen pen Sal suah tak nading thu lam gen nuam mel lo in ahih hang U.S.A kipum khat nading thu leh kemcing ding thu te hoih tak in gen hi.\nApril,12 ni in South Carolina pawl in Fort Sumter do uh aa, tualgal nasia mahmah khat ongkipan khiahi. Khanglam in Fort Sumter la in, khut khialh masa hi in, tua laitak in saklam pawl in mikhat bang dan in ong kithuhual phawtphawt ta dih uhhi.\nLincoln pen lungsim gim mahmah kawm in agam pumkhat asuah kik theih nading in mapang in nasep nuamsa mahmahhi. Galkap mang ulian te tawhkiho kim in, mipi zong lungkihual tak aa mapan ding hanthawn in a Zi Maray Todd ahih leh gal do nahang in nuam tak in om thei lo, gamsung Nu thupi pen (First lady of the land) dan in mipi lak ah dawk thei lo in aom pen aheh suak in buai na bawl den kei hi. Kumpi pa aading in vangik pi khat ahihi.\nTualgal kido na ongkipan in Saklam galkap te pen Bull Run ah khanglam galkap te in zo uhhi. Lincoln pen alungsim na vangvang mai hi. A hih hang in, hih in saklam ah a teng te ading in lungkihual na ongsuak aa, hibang buai na asuah man in ommawkmawk thei ding ong hi nawn lo hi ci in ong theih khia ahih man in amah aa ding metna khat ongsuak vet zaw hi. Kumpi ahih man in Lincoln pen galkap mangpi zong hih pah aa General galkap bute pawl pen naupang lungsim nei sa luamahmah ahih man in naupangsang in ukhak sak tuak peuh mahhi. Galkap bu General te sungpan in Ulysses S.Grant pen General dang te tawhkibang lo in galkap cihpen galdo ding mah avaipuak lian pen hi cih insangsiam thei hi. General dang khempeuh in Ulysses akhawl ding nget uh leh Kumpi pa Lincoln in " A mah in galdo hi" cih san ziau leh adang ten amah in " Zu dawn hi" ci kik uh aa Kumpi pa Lincoln in " Bang zu maw adawn? Ka general galkap bu pih te kiang ah zu thambelbel in khak nuam ingh ci hi lo maw" ci in gen hi.\nKumpi Licoln haksat na behlap ding in England tawh kido ding thu ong om vat mawk hi. Kum 1861 , November 18 ni in American galdo tembawpi, San Jacinto pan in England tembawpi laipua tembaw (Trent) acih uh kap uh hi. Tua laipua tembawpi (Trent) acih uh sungpan in Masona leh Slidell te gel Confederate makaipi tegel man uhhi.( Khanglam tapawng te pen Confederate cih uhhi.) British Priame Minister Lord Palmerston in hih minih te gel piak kik aa mawhmai na anget nading in U.S kumpi thupia uhhi. American mipi aheh uh ong suak in kilem sak ding baih sa mel het tuak lo hi. Kumpi Lincoln in mawhmai nangen in ami mat sak te khahkhiat sak uh aa kido nading zong khawlbawl ta uhhi.\nKumpi Lincoln tung ah Cabinet member te in haksat na bawlden uh aa tualgal hang in zong tualsung ah haksat na tung den keei hi. Tuabang kawmkaal ah atapa Willie leh Tad in natna namkhat typhoid acih khat nat na vei ong ngah ta sawnsawn uhhi. Tua natna hang tawh Willie ong si mawk in Kumpi pa Lincoln in bel nakthuak mahmah hi.\nAmerican khanglam aa om ten state tuam din sawm na uh pen a ngim nalian pi hi mah tase leh tua angim na lian pi uh ongpian khiat na ahang tak tak bel Sal deih loh man hang hipen hi cih pen mikim in atheih sa ahihi. Lincoln nasep pih amah ngaihsut napia (adverser) te zong khat leh khat angaih sut na uh kibang lo hi. Mipi in Sal neih loh ding lunggulh na ongsang semsem ahih man in Kumpi Abraham Lincoln in zong kum 1865 kum in gam dan thukhunpi (constitution Amendment ) ong bawl pha in Sal neih khap ding thukhun pi ong bawl khia hi. U.S gam sung khempeuh ah Sal suah tak na ding thu ongpia khia in Sal khempeuh kisuak ta sak hi.\nKumpi Lincoln in Kumpi nasep asep hunsung ongbei kuan kuan ta ahih man in kumpi ding kitel na ong nei kik uh aa khat vei telcingong hi kik ahih man in anih vei na ding kumpi ong sem kik hi. Kumpi ong sep kik tak cing inkumpi sep anih vein a ding lungdam koh na khawmpi khat ong nei in tua ah athugen pen hoih mahmah kisa hi.\nA piang nakhempeuh ah Pasian deih na hici in sangsiam mahmah in, ki lem ding leh gal om loding lungmuan huai mahmah ding cih hun pen ngaklah mahmah ta se leh Lincoln pen adin nakhat ah dingkip den hi. U.S Congress te kiang ah " Kido na apan ate akhawl hun ciang bek in kumpi zong khawlding hi" ci hi. A tawp tawp na ah kido na ongkhawl kuan ta sam in, khanglam palai (sawltak) te tawh Hampton Road ong mun ah ki mu uhhi. Lincoln in thauvui thautang akoih kei ding uh hi kilem na bawlding ut lo hi. A tawp na ah khanglam galkap mangpu pi pen General Lee leh makai dang te in thauvui thau tang koih in kiap uh hi. Sal suah tasak in, American pumkhat suak sak in, galmuan naong suah ta hi.\nFort Sumterah mun ah Union laan(Flag) kikhai phevekvek in, Washington pen lungdam maipaak tak tawh ongkidim ta ahi. Nikhat kumpi inn kaang(white house) sung ah tu in aom laitak amai ah General Lee man(photo) kisuang mu in enthapaai keei kawm in " Mel hoih peuh mah ee maw, mi thupi leh hangsan mahmah khat himawk ei, kido na ong khawl theih man in lungdam ingh" ci hi leh kilawm.\nTun ah kido na hang aa aki khak khempeuh ongki hong ta in, Pi Lincolh zong nuam mahmah sam hi. Nitak khat piahzat(kineihsiam) et na mun khat ah gualnop na bawlding vaihawm uhhi. Kumpi pa leh azi ong ongpai ding ahih man in kumpi patut nading mun hoihmah deuhin bawlsak uhhi. Hih piahzat et na mun pen Ford Theatre mun hi in, Keene kineih siam in " ka America u nau pih te" cih onglak ding hi. Lincoln pen kidawm ding leh kigalging ding in hilh khawl hi aa ahih hang in nuih san zuau mailel hi. Kilem na leh gal daih na ongkipan khin hi mawk ahih man in kua in that nuam laizang ding?\nKumpi pa leh alawm te onglut tak ciang in kineih siam te nakipan khin ta uhhi. Kineih ong khawl sak vat phawt in a gam ii pa pen leh nam pa pen lim tak in ongmuak phawt ta dih uhhi. Lincoln in zong alu kun in ong nohset in tua khit teh atut nading mun ah ong tu hi. Kineih siam ten kineih na ong pan kik uh aa kumpi pan bel aki neih siam te a et pen lunglut maw lunglut lo maw, ih mut san maw ih mut san lo maw cih pen kithei lo hi.\nAet zawh nai nih bang ongsawt ciang in nitak nai 10:00 bang ongsat dawn ta hi. Kumpi pa tut na gei aom kawngkhak pen damdam in ongkihong in mikhat ong luthi. Kawngkhak cingpa kiang ah laien sak in thuthak khat kumpi pa aading ongpua ingh cih gen hi. Kawngkhak cingpa in zong lutsat mai hi.\nKumpi pa tut napen kawngkhak gei mahmah hipah ahih man in avei lam ah azi, atak lam ah agalkap Major naupang laimahmah khat leh a zite teng uh tawh tu khawm uhhi. Kua mahin amuh ma in onglut thak pa in kumpi Lincoln ii biang bul ah pistol thau tawh ngat in kap dal mawk hi. Major pa in bawl ong zam phei sam in temta (dagger) khat tawh avik phei leh tua mun pan in liang khia in limkineih (piahzat) bawlte kiang tausang ah tu suk hi. "Kumpi pa ki kap hi lo maw" ci in numei khat ong awk zekzawk hi.\nTualthat pa zong atem puak ong vik mang gawp in kineih siam( piahzat lak) te zong lau lua uh aa, tai keek mang uhhi.\nPiahzat lahna inn gei aa om mi inn khat ah Lincoln pen ongkoih uhhi. A hih hang in ong nungta kik nawnlo mawk ahih man in azing ciang zingsang nai 7:00 hun in Secretary of War, Stanton pa in " Tun ah tuntung ading hi ta hi" ci in asih thu ongtangko khia hi.\nTualthat pa John Wilkis Booths pen piahzat piah(kineih )siam khanglam mi hi in, Abraham Lincoln pen hinghuat keei mawk hi. Hih hun ma lai pek akipan in thah ding gel den khin in kigen hi. Theatre pualam ah atuan nading sakawl nakoih khin ahih man in asakol tung ah tuang in Mary Land lam manawh in taimang hi. Ahih hang asawtlo in khat sung in buhtu koih na inn khat ah ongum cih uhhi. Ong kipiak nuap loh man in atawn nading in a om na inn hal sak in mei kuang sungpan in ongtaikhia kap pah lian uhhi.\nHih lai lai no sungah Abraham Lincoln tangthu kim tak in kigen khinzolo hi. A nun tak dan leh alungsim ngaihsut nalian mahmah in leitungmi te lungsim zomahmahhi. Alungsim sung ah hoih in tehcih aa aup khat pen anuntak pih sawm asem khia ngiat khat ahihi. Micitak, azulh zau lo, thukhun leh thupiak athupi sim mahmah khat hi. Mi cing leh mi mawhnamai sak thei mahmah khat hi. Akhat veina kumpi ding in telcing ahih lai in kido na aom laitak hi in, tua hun aa athugen pen " with malince toward none, with charity for all" cih ahihi. Zo pau in "Kuamah hua lo in, mi khempeuh kiang ah ih neihsa phal ni" cih na ahih kei leh zong adeih na kinaih pen ding hi.\nAbraham Lincoln anun tak dan pen biakna lam pan in en leng nuntak dan siangtho tak khat hi in ahih hang pawlpi nei lo hi. A tawntung Pasian ukna leh aheh pih na atak tak in anuntak pih hi. A mun leh ahun man tak ah Pasian in Lincoln pen ong koih in mite et teh taak ding nuntak dan thupi mahmah leitung ah ongpia khin ta hi. Sila te suah tak napia, American gam pumkhat abawl, sitni( lawyer) thupi mahmah pa pen leitung bei dawng in kimang ngilh loding hi.\nTranslated by Timothy(Naulak)\nItem Reviewed: ABRAHAM LINCOLN (1809-1865 AD) 16th President of U.S.A Tangthu. Description: Rating: 5 Reviewed By: Cinpu Zomi


url: =Take a Peek Chapter 57 English – Manhwax\nTake a Peek Chapter 57 English\nRead the latest manga Take a Peek Chapter 57 English at Manhwax . Manga Take a Peek is always updated at Manhwax . Dont forget to read the other manga updates. A list of manga collections Manhwax is in the Manga List menu.\ntags: read manga Take a Peek Chapter 57 English, comic Take a Peek Chapter 57 English, read Take a Peek Chapter 57 English online, Take a Peek Chapter 57 English chapter, Take a Peek Chapter 57 English chapter, Take a Peek Chapter 57 English high quality, Take a Peek Chapter 57 English manga scan, January 23, 2021 , manhwax


url: =ZU. Agelh - Suang Khan Thang - Laibu Saal\nHome > Thuluui/Articles > ZU. Agelh - Suang Khan Thang\nZU. Agelh - Suang Khan Thang\nAgelh - Suang Khan Thang\nPhoto : Cinpu Zomi\nNang zu nanek man-in zu huan, zu zuakte’n sum ngah-in hauh lawh tase mah leh nang le na innkuanpih in zawn lawh in natna a tawmtawm nahih lam ngaihsun pah in.\nTedim BEHS No.1 Sangpi GOLDEN JUBILEE MAGAZINE\npan laimai 266 - 267.\nZomi eLibrary/Laibusaal in Mipi ading deihsakna tawh atei/type kik ahi hi.\nItem Reviewed: ZU. Agelh - Suang Khan Thang Description: Rating: 5 Reviewed By: Cinpu Zomi


url: =Korin Masa 8 | Siantongluan\nKorin Masa 8\nTu-in milim biakna sa tawh kisai thu panin: Amaute in, "Ka thei uh hi," a cih mah bangin eite khempeuh in theihna i neih ciatna thu i thei hi. Tua bang theihna in mite kisatheisak a, ahi zongin itna in mite kipsak hi.\nMi khat in thu a thei-in a kingaihsut leh a taktakin a theihdingin a kilawmzah a thei nailo ahi hi.\nMi khat in Pasian a it leh Pasian in tua mipa a na thei hi.\nTua ahih manin biakna sa tawh kisai thu panin: Milim i cih pen bangmah a omlopi khat lim dingin a kibawl na hi a, Pasian khat bek a om ahihna thu i theih ciat ahi hi.\nLeitung leh vantungah pasian leh topa a kici tampi a om ahi zongin,\neite-a dingin Pasian khat bek, Pa khat bek a om hi. Ama-a dingin i nuntaknapa, na khempeuh a piangsakpa ahi hi. Eite tungah nuntakna a hong pia, na khempeuh a piangsak Topa Jesuh Khrih khat bek a om hi.\nAhi zongin mi khempeuh in hih thu theikimlo uh hi. Mi pawlkhatte, milim biakna thu-ah kingeinaseh lua khin uh ahih manin tuhun mahmahin zong biakna sate a nek uh ciangin tua milim tawh kisai sa mahin ngaihsunsun lai uh hi. Amaute lungsim thaneem uh ahih manin tua sate a nek uh ciangin a zehphi mahin kingaihsun uh hi.\nAhi zongin tua i nek ante in Pasian tawh i kizopna hong hoihsak tuanlo hi. I nekloh hangin siatna om tuanlo a, i nek hangin zong phatna om tuan samlo hi.\nAhi zongin note utbangin gamtat theihna ding thu na neihna uh hangin upna a neu laite a puksak na suahkhak lohna dingun hoihtakin kidawm un.\nNo thuthei-a a kineite, milim biakna inn sungah milim biakna sa na neklam uh, hih thu tawh kisai-ah a lungsim hatzo nailote in hong mukha zenzen leh milim biakna sa nek ding a hanthawn na suakkha ding uh hi.\nTua ahih manin note thutheihna hangin, Khrih in sihna a thuakpih, thu upna sungah i sanggamte a siasak na suak ding uh hi.\nTua bangin lungsim thaneemte gimsakin, thu upna sungah na sanggamte uh tungah na khialh uh ciangin Khrih tung mahmahah a khial na hi uh hi.\nTua ahih manin nekna in thu upna sungah ka sanggamte khat a khialsak ding ahih leh, amah a pukkhak lohna dingin milim biakna sa ka ne ngei het kei ding hi.


url: =USA, Virginia pan Ko Win Than in hongnusia :: ZOMI DAILY\nposted on 8 October 2021 at 2:23 pm Lomkholna: Dahpihna, News, ZIUSA, Zomi\nDahpihna lai (Condolence Letter) Mangpha Ko Win Than (Kum 46) – Charlottesville, Virginia State aa ateng Nu Stella Neamlam Hung ii Pasal, Ko Win Than Thu in abeisa October 5, 2021 in Kal damlohna tawh hongnusia chih thu izak man in ZIUSA kipawlna mintawh dahpihna i pulak hi.\nKo Win Than pen Zomi te kipawlkhopna Zomi Innkuan Washington D.C Area ah member khat leh ZIUSA Genvai member pom ni 4/30/2021 pan ni (158) active member khat ahih manin thumeilet/policy zuiin (75%) Death Benefit $11250 kipiakhia dinga paakkual $150 man khat tawh zong mangpha khakna kinei ding hi.\nKo Win Than luanghawm tawh anunungpen hunzatkhop ding hong tungding Saturday October 9, 2021 in Calvary Burmese Church Washington D.C pawlpi makaihna tawh, Funeral Service bawl khit ciang, Rev.Dr. Saw Ler Htoo in vuina nei ding hi.\nMore: US gamsung Virginia State ah thua kikapna piang, mi 2 si\nKo Win Than hong nusiatna hang adahakap alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Secretary of Genvai, Zomi Innkuan USA, Inc.)\nPrevious: Mangngilh ta maw?\nNext: Tulaitak Kawlgam vai Thuthang Tuamtuam te (October 07)


url: =Tedim leh MP (Member of Parliament) :: ZOMI DAILY\nposted on 22 April 2020 at 12:25 am Lomkholna: News, Tedim, Zomi\n(1)Tuni ciang ciang Kawlgam ah COVID19 natna nei mi za leh sawm leh sagih ki phata in Tedim ah a hul sitset in mi nga hong om ta hi.\n(2) Gam khat ah gamvai tawh ki sai in khuampi, mungpi thum om aa, thu khun bawlna Legalistic Power, ki ukna Executive Power, thu khenna JudiciaryPower, nam thum teng a om hi. MP te pen thu khun bawlna Legalistic Power a nei mi, a hi uh hi.\n(3) Amasa in mipi in ih tel, MP ih cih cih pen Member Of Parliament a hih lam thei tek hi hang. Member Of Parliament ih cih tak teh ei mipi in, ei tang aa ih tel, ei tang aa ih kisap teng, ih haksatna teng pulak ding ih tel mi hi. Hih tawh ki sai in The Tyrant Of Athens thu teng gento nawn dah ni.\n(4) Minister cih pen Kawl kam mahmah in zong VuanGyi hi lim lim hi. Cih tak teh mipi haksatna, mipi ki tangsapna, mipi lungkhamna teng a pua mi, mipi ii Burden teng a pua mi cihna hi pah hi. Ih theih pak ding ah COVID19 tawh ki sai in ki ukna lam(Executive Power) ah Minister of Health and Sport om aa, tua VuanGyi in pen cidamna leh ki mawlna lam bek ah tavuan a nei hi. Tua leh MP te in ee, a vekpi in tavuan nei hi. Mipi kisapna, mipi lunggulhna, mipi gentheihna khempeuh ah tavuan a nei uh hi.\n(5) MP te in COVID19 tawh kisai bang tavuan nei hiam? Minister of Health and Sport te a hi zong, Chin State Cabinet te a hi zong, a nasep dan te uh a hi zong, thu dong kantel ding, ki kup pih ding leh lam hilh ding tavuan leh Power nei uh hi.\n(6) Mipi deihna ah hih COVID19 tawh ki sai a hi zong, mailam khantohna ding a hi zong, MP te in kuamah maitang enlo in mipi maitang bek en in, hangsan tak aa khut zung kawk zen aa, nong panpihna ding ki lung gulh mahmah hi. Tedim Communication & Information Center\nPrevious: Zomi COVID-19 Response: Makaipipa Report\nNext: Nigeria ah Security Forces in COVID-19 Lockdown Order palsat mi 18 kaplumta


url: =Leitung ah a sau pen Leipi lian 10 te :: ZOMI DAILY\nLeitung ah a sau pen Leipi lian 10 te\nposted on 10 July 2015 at 1:54 pm Lomkholna: AndrewKhai, News, Theihhuai, World\nLeipi thu. Lei pen mihingte in kum tul aa sim in ih zang khin hi. Lei in ih pai theihlohna mun tampi olno takin hong tungsak ziau hi. Tuni-in leitung ah Leipi lian leh hoih tampi om-a tuate lak ah tuitung aa ki khung paisuak Leipi saupen 10 te thu tom-kim-cing ki hawm sawn pakni.\nVasco da Gama Bridge. (a saupen 10 na)\nPortugal khuapi Lisbon ah om in Pi 56,381 (10.7 miles) sau-a Europe gambup ah a sau pen leipi a hihi. Nai khat in tai 155 hat-a nung huihpi a nang zo ding aa ki bawl hi in, kum 120 sungbang lungmuang tak-in kizang thei ding ci hi.\nIncheon Bridge. (a saupen 9 na)\nIncheon Vanleng tualpi leh Seoul khuapi kikal aa om hih leipi pen pi 60,315 sau hi. Kumli sungbang, $ 1.4 billion bei in, ki lam-a October kha 2009 in ki hong hi.\nMelmuh tongsan tawh hiah ki en thei hi.\n6th October Bridge. (a saupen 8 na)\n1973 October kha-a piang galpi min ki vawh hih leipi pen pi 67,300 (12.7 miles) sau in kum 30 dektak ki lamkhop hi. Hih leipi in Nile gunpi nihvei kankha himah leh a tamzaw mun ah lei(land) maitang tung-a ki khangto leipi a hihi.\nChesapeake Bay Bridge-Tunnel. (a saupen 7 na)\nPi 79,200 (23 miles) a sau hih leipi leh pumlawngpi(Tunnel) ki gawm hang in Norfolk pan Delaware ciangpi (valley) paina ah Tai 95 bang lampi tomtuam sak a hihman in hun nuamtuam mahmah hi. A ki honhun 1964 pan tu-ni ciang a tawmpen Mawtaw Million 100 peuhmah in tawn khin hamtang ding hi ki ci hi.\nAtchafalaya Basin Bridge. (a saupen 6 na)\nUS gambup ah a lianpen cik nawngpi (Swamp) a hi Atchafalaya Basin tung-a ki dawh hi leipi pen 20 mile bridge zong ki ci in US gam Leipi khempeuh lakpan a sau pen nihna a hihi. PI 96,100 sau aa a tung-ah mawtaw hawl leng leipi tung-a pai tawh ki bangloin Leilam geina aa a paipai tawh ki banglel hi ci hi.\nDonghai Bridge. (a saupen 5 na)\nLeitung aa om tuipi kantan aa ki dawh a saupen Leipi te lak ah khat a hi Donghai Bridge pen pi 106,600 (20.2-mile) sau in Shanghai khuapi pan South China Sea aa om Yangshan dongah ki khungsuk hi. A lamdang ah tourist te hih leipi tung ah mawtaw hawlding ki phallo in taxi bek tawh ki kansak hi.\nRunyang Bridge. (a saupen 4 na)\nBeijing- Shanghai Expressway tung ah om in a ki muh nop mahmah a et lawm Yangze River tung ah ki dawh hi. Pi 116,990 sau-a a ki zawh lain kum (2005) in leitung ah Suspension Bridge kici khau(cable) tawh ki dom(supported) Leipite khempeuh lakpan a saupen thumna a hihi.\nHangzhou Bay Bridge. (a saupen 3 na)\nPi 117,037 aa sau hih Leipi pen China gam Hangzhou khua ah ki dawh in experts mi 600 val bang in kum 10 sung a buaipih uh a hihi.\nManchac Swamp Bridge. (a saupen 2 na)\nLouisiana state a kantan interstate 55 ii sehthum suah sehkhat pen Manchac Swamp Bridge tung a hihi. Pi 120,440 (22.80 mi) sau aa a ki lam na-ah taikhat sial-in (each mile) Dollar million 7 kiimta bei hi ci hi.\nLake Pontchartrain Causeway. (Leitung-ah a sau penpen)\nLeitung na lamdangte a ciamteh Guinness Book te teptehna ah Lake Pontchartrain Causeway pen tuitung ah a ki dawh paisuak leipi te lak ah a sau pen Leipi a hihi.Leipi pen pi 126,122 (24 miles) in sau aa, sau lua mahmah a hih mah in Leipi ii a laizang sehthum suah sehkhat a hi tai 8 sung kawngpan, koilam-koilam (any direction), khuadak leng leitang(land) leh mual peuhmah muh theih ding om vetlo hi ci hi.\nPrevious: Dr.theol Lukhunelkai Ngah Lungdam pihna\nNext: Zomi te lawhcin’ leh Gualzawhna dingin akisam thu


url: =Malaysia: Dailenbuk sungah gulpi khat nakivial venvan :: ZOMI DAILY\nposted on 19 August 2016 at 5:07 am Lomkholna: Malaysia, News, Sawltak, World\nMalaysia gamsung Klang veng aom dailenbuk tutnasung khatah gulpi khat nakivial venvan ahih manin, a innteknu laulua in kugawp cih Kosmo Newspaper pan kiza hi. Tua gulpi pen Python akici Thampi ihcihte nam hi a, 15 August (Monday) nitaklam thupiang ahihi.\nTua gulpi dailenbuk sungah amu masa pen kum 40 aphakhin Kamarunesa Mohd Kassim kicikhat hi a, kisilbuk sungah ki siansuahding in alutphei hiathiat leh dailenbuk sungah gulpi khat nakivial venvanmawk ahih manin laulua mahmah in kugawpliang cihi.\nTua akutgawp azak ciangin a inn kizom in ateeng asanggam innvengpa lunghimawh in na delhphei pahhi. Dailenbuk sungah gulgolpi amuh ciangin acihnading theipaklo a, anunung ah asin sinsukvet in atungpan in singtung leh vangik pawlkhat tawh delhsuksuak vet hi.\nTuakhit ciangin Selangor Fire and Rescue Department te zasakpah uh a, Firemen mi 5 te in mankhiathei uh cihi.\nFire and Rescue Department Assistant Operations Director Mohd Sani Harul kicipa in genkhiatna ah nitak 8:08pm hunin hih dailenbuk ah gulpi om cih hongki zasak a, mi 5 in kadelhpah uh cihi. Minute 25 sungkhawng in gulpi pen mankhiazo uh cihi.\nAki upmawhna ah hih gulpi pen ageinai aom ekdum siansuah nadingin akikoih Septic Tank panin honglutphei hikhading hi ci uhhi.\nHih gulpi aphatan kigelhlo a, ahi zongin a Photo sungah sautuak diatduat zawzen hi. Kisilbuk sung meikhawng honglo in, innteeknu in hih gulpi tutphahsuk khalehbel….. (aban laisim te’n ngaihsun vou 🙂 ZD Sawltak #zomidaily\nZomi Daily ah nonghawh zelzel manin lungdam mahmah hi!\nPrevious: NASA in leitung dengsia ding Asteroid thu kan dingin Space vanleng kaptoh sawm\nNext: RIO Olympics ah Cancer natna nei leh kum 54 mi khatin Gold Medal ngah\nA manpha naupang te ~ T. Sawm Lian\nMalaysia, Kelantan ah Brand minthang tuamtuam atuh akibawl te kiman\nZomi Nam Ni ~ Lamka, Feb 14\nThukhel nono General Knowledge (Part 1)


url: =Laithiangtho Dokna (Samuel Masa 23-24) ~ Thu Tatuam (Siyin News)\nLaithiangtho Dokna (Samuel Masa 23-24)\nMonday, September 15, 2014 Laithiangtho Dokna No comments\n1. Philistinete in Keilah khua pan bang ngu ziam?\na. Ngan khawite\nb. Anthak laakte\nc. Khamh le nguun\n2. Abiathar suataak ciang bang keng ziam?\na. Thukham thingkuang\n3. David le Jonathan sia koisung ah kiciamna vawt ziam?\n4. Akuate in Saul kung ah David kong matsak tu ci ziam?\n5. David kibupna sia Judah ngam ___ san hi.\n6. Saul in David amat dadekna mual sia bang kici ziam?\na. Jacob tuikhuk\n7. Engedi dui sung om David man tu in Saul in ngalkap ___ taw kuan hi.\n8. David kibuhna lianghawng sung ah Saul bang hi ziam?\n9. Saul sia bang ahi hang aa, David in thatlum nuam ngawl ziam?\na. Alawmpa ii pa\nb. Pathian tealsa\n10. Saul ii tungah, David in amale-ama bangbangh in kison ziam?\n11. David in Saul thu ason zawk ciang, Saul ___ dadek liang hi\n12. Saul in David tung pan akuate taw kisai kamciam ngen ziam?\na. Ama ii suanlepal\nSamuel Khatna 23\nDavid in Keilah Khua Suatak\n1Philistinete in Keilah khua sim a, a anthak laak uh te nguk sak hi, ci in David in za hi. 2Tua ahikom ama in TOPA dongh a, “Philistinete sim tu in ka kuan tu ziam?” ci hi.\n“Hi hi, sim in a, Keilah suatak in,” ci in TOPA in zo hi.\n3Ahihang David ii mihingte in ama munah, “Hi lai Judah sung zongh ah kiitak tu a khom om hi; Keilah ah pai in Philistinete sim leang pha ngawl seseam tu hi,” ci uh hi. 4Tua ahikom David in TOPA dongh kik a, taciang TOPA in, “Pai in a, Keilah sim tan, banghangziam cile Philistinete ii tungah zawna kong pia tu hi,” ci hi. 5Tua ahikom David le a mite Keilah khua ah kuanin, Philistinete sim uh hi; amate in tam ma that uh a, a ngannote laak sak uh hi. Tabangin David in tua khuapi suatak hi.\n6Ahimelech ii tapa Abiathar suakta in Keilah khua ah David a pop ciang ephod keng hi.\n7David sia Keilah zuan hi ci in Saul tungah a kison ciang, “Pathian in David sia keima khut sungah hong pia zo hi. David in ama le ama sia luphung taw ki uum, kongpite taw ngal nanna te ii sung sangah thaang kisia hi,” ci hi. 8Tua ahikom Saul in a ngalkapte samin, Keilah ah David le a mite uumci sawm hi.\n9Saul in amate sim tu in ngeal hi ci in David in a zaak ciang, thiampi Abiathar munah, “Ephod sia hi munah hong paipui tavun,” ci hi. 10Tua zawkciang David in, “TOPA Israelte ii Pathian awng, kei na naseam pa ii hu in, Saul sia Keilah ah hong pai in suksiat sawm hi ci in za khi hi. 11Keilah khua mite in Saul khut sungah keima hong aap tu ziam? Ka zaak bang in Saul hong pai takpi tu ziam? TOPA Israelte ii Pathian awng, hong zo tan, kong ngen hi,” ci hi.\nTOPA in zo a, “Saul hong pai tu hi,” ci hi.\n12“Taciang Keilah khua mite in kei le ka mite Saul khut sungah hong aap tu ziam?” ci in David in dongh kik hi.\n“Hong aap tu hi,” ci in TOPA in zo hi.\n13Tua ahikom David le a mite zaluk khawng in Keilah thakhat thu in nusia a, paisuak uh hi. Saul in David suakta hi ci in a zaak ciang a ngealna kheal hi.\nDavid Mualtung Ngamah Om\n14Ziph ngam duisung mualtung ngamah David sia buu in om hi. Saul in zong tawntung a, ahihang Pathian in David sia ama ii khut sungah a aap bua hi. 15David in Saul sia ama thatlum nuamin kuankhia ci in mu hi.\nDavid sia Ziph khua paam duisung Horesh ah om hi. 16Jonathan ama ii kungah pai in Pathian ii sungsiatna ama ii tungah om tu hi ci in hanthotna pia a, 17ama munah, “Lau heak in, ka pa Saul in nang bangma hong law zo ngawl tu hi. Ama in nang sia Israelte ii kumpipa tu hi a, nang zom a kei sia a zalian kik bel ih hi tu sia ama in tel mama hi,” ci hi. 18Amate nii in kilawmtakna biakna taw kisai a thiangtho kamciam vawt ku a, David sia Horesh ah taamin, Jonathan inn ah cia hi. *\n19Ziph panin mihing pawlkhat Gibeah ah Saul ii kungah hong pai uh a, “David sia Judah duisung ii thangsang koma ii Horesh ngamkhen, Hachilah Mualvum ah buu hi. * 20Kumpipa awng, ama bangza in man nuam na hi sia hong he khu hi; tua ahikom koma ii ngamkhen sungah hong pai tan, na mat thei natu koma in vawt hamtang tu khu hi,” ci uh hi.\n21Saul in zo a, “Kei tungah nong dik uh hu in, TOPA in thupha hong pia tahen! 22Pai tavun a, khat vei ma a kipealkhial ngawl natu in hong seam tavun; ama koisung tatak ah om ziam hong kan tavun a, akua taw veu kimu ziam a maanin hong tel tavun. Ama sia kukal mama hi ci in za khi hi. 23A buhna mun tatak hong zong tavun a, kei kungah tangtan in thu hong puak nanak sak tavun. Tasia ciang noma taw kong pai khawm tu a, ama ngamkhen sungah a om lai le Judah ngam buppi zon a kul zong ka vai tu hi,” ci hi.\n24Tua ahikom amate in pai a, Saul ii mai Ziph ah heak kik uh hi. David le a mite sia Judah ngam thangsang duisung a ngamkhing kuam, Maon dui sungah om uh hi. 25Saul le a mihingte in David zong tu in hong pai khia uh a, ahizong ama in a thu za in, Maon ngamsung mual tungah taam hi. Saul in hi thu a zaak ciang David zuizen hi. 26Saul le a mite sia mualpangh lang ah om uh a, a lang pangh a om David le a mite taw mual in da hi. Saul ii mite in amate man tu in neakin, man dektak uh a, amate sia Saul ii kung panin manlang takin paikhia uh hi. 27Tua laitak lianin kamtai khat hong pai a, Saul munah, “Philistinete in ih ngam hong sim hi, thakhat thu in hong heak kik tan,” kici uh hi. 28Tua ahikom Saul in David a zuizet sia tawp in, Philistinete do tu in kuan hi. Tua hu in tua mun sia Kidoina Mual kici hi. 29David in tua mun nusia a pai in Engedi ngamkhen sungah buu in om hi.\nSamuel Khatna 24\nDavid in Saul ii Nuntakna Khoaikhe\n1Philistinete a simna pan Saul hong cia kik ciang, Saul munah David sia Engedi dui sungah om hi ci in kison hi. 2Saul in Israel ngamsung ngalkap pha bel tulthum la in David le a mite zong tu in Ngam Keal Suangpi a kicina ii nisuana sangah hong pai uh hi. 3Ama in tuukhawk taw a kinai lampi hui lianghawng khat ah awnghaw tu in hong tum hi. Tua lianghawng sia David le a mihingte ii a tawngah a buhna lianghawng a na hi luilam hi. * 4Amate in ama munah, “Hisia nangma ii hunpha hi! TOPA in na ngalte nangma ii khut sungah kong koi tu hi hong ci hi, ama tungah na law nop po law thei tu ni hi,” ci uh hi. David bokvak in pai a, Saul ii heak ngawl lan in a puantual mong bek khat attan sak hi. 5Ahihang tasia hun lai takin David ii thin hong nuam ngawl a, 6ama in a mite tungah, “TOPA in ama ii kumpipa tu in a teal ka topa tungah siatna ka vawt ngawl natu hong keamcing tahen! Ama sia tawm zongh ka suksiat thaak ngawl tu kul hi, banghangziam cile ama sia TOPA ii teal sa kumpipa ahi hi!” ci hi. * 7Tua ahikom David in a mite tungah Saul a sim ngawl natu thin zo takin son hi.\nSaul dingto a, lianghawng nusia in ama pai natu ah pai tu in kipan hi. 8Tua zawkciang David pusuakin a nung panin zui a, “Kumpipa awng!” ci in ama biakpui hi, Saul hong kiheak a, taciang David lei ah bok suk in zatak a piak zawkciang, 9ama in, “Banghangin nang vawtsiat tu hanciam hi ci a, thu hong son mihingte ngai ni ziam? 10Nangma tatak ma ii na mu tu a, tu ma hiat tatak in TOPA in nang sia keima ii kong vawt nop po a kong vawt thei tu in hong pia hi. Ka mite pawl khat in thatlum in hong sawl hi, ahihang khuangai huai kong sa a, tawm zongh bangma law ngawl tu khi hi ka ci hi, banghangziam cile nang sia TOPA ii kumpipa tu in hong tealkhia sa na hi hi. 11Ka pa awng, na pualtual mong bek ka khut sungah ka toai sia en in! Hong thatlum thei tu khi hi, tabang hi ngawlin hi sia at keak zaw khi hi. Hisia in nang lang khat pan ngal kong thaw nop ngawlna le nang bangma kong law nop ngawlna nasia takin hong lak tu hi. Nang tungah bangma hong khial ngawl ka hihang that nuam in hong vaizui ni hi. 12TOPA in ei nii akua maw hi ziam thu hong khen tahen! Kei ii tungah nong ngamtatna te hu in TOPA in nang daan hong pia tahen, banghangziam cile nang sia bangma hong law ngawl tu khi hi. 13Paunak khat, ‘Siatna sia misiate bek in vawt hi’ a ci sia he ni hi. Tua ahikom nang sia bangma hong law ngawl tu khi hi. 14Israel kumpipa ii a thatlum nop sia en vun! A del thapai sia bang ziam en vun! Ui thi sa khat, uili no khat hi lel hi! * 15Ei ngeal akua maw hi ziam? TOPA in thu hong khen tu hi. Hi thu TOPA in hong en cian tahen, kei hong hung tahen, nang khut sung pan suatak hong pia tahen,” ci hi.\n16David ii pau tu teng a pau zawkciang, Saul in, “Nangma tatak ma ni ziam, ka ta David awng?” ci hi. Taciang ama kap tu in hong kipan hi. 17Tua zawkciang David munah, “Nangma maan a kei khial khi hi. kei ii nang tungah khialna ta za kong nei kawm panin, nang sia kei tungah hong dik mama ni hi, 18Tu ni in nang sia kei tungah bangza in hong dik ni ziam ci in hong lak zo ni hi, banghangziam cile TOPA in na khut sungah kei hong aap hi kale nong thatlum bua hi. 19Mihing khat in a ngalpa man zo kasap a thasua kik hun bangtan vei om ngei ziam? Tu ni in kei tungah nong vawt teng hu in TOPA in nang thupha hong pia tahen! 20Tu in ka up tatak thu sia bang ziam cile nang sia Israelte kumpipa suak tu a, na ukna na kumpi ngam sia nangma ii ukna nuai ah kizom suak tu hi. 21Ahihang ka min le ka baangkua ii min a kimangil bit ngawl natu in, ka suan ka paalte nong khoaikheet sak natu TOPA min taw kamciam hong pia tan,” ci hi. 22David in tabang ka hi tu hi ci in kamciam pia hi.\nTaciang Saul a inn ah cia kikin, David le a mite sia a buhna mun zuan kik uh hi.


url: =Die 10 Besten Hotels nahe Ashridge Estate, Berkhamsted\nBeste Hotels nahe Ashridge Estate, Berkhamsted\nLesen Sie Bewertungen zu Ashridge Estate.\n2.331 von 6.781 Unterkünften passen zu Ihren Filtereinstellungen. Alle Filter löschen\nFilternBeliebige Entfernung ab Ashridge Estate\n3,1 km von Ashridge Estate\n5,4 km von Ashridge Estate\n5,7 km von Ashridge Estate\n7,0 km von Ashridge Estate\n6,6 km von Ashridge Estate\n8,8 km von Ashridge Estate\n8,5 km von Ashridge Estate\n8,6 km von Ashridge Estate\n9,8 km von Ashridge Estate\n9,6 km von Ashridge Estate\n9,7 km von Ashridge Estate\n9,9 km von Ashridge Estate\n10,3 km von Ashridge Estate\n10,5 km von Ashridge Estate\n10,6 km von Ashridge Estate\n11,4 km von Ashridge Estate\n11,7 km von Ashridge Estate\n12,6 km von Ashridge Estate\n12,0 km von Ashridge Estate\n11,9 km von Ashridge Estate\n12,4 km von Ashridge Estate\n12,3 km von Ashridge Estate\n12,8 km von Ashridge Estate\n12,9 km von Ashridge Estate\n13,6 km von Ashridge Estate\n14,5 km von Ashridge Estate


url: =Adelaide Easter Conference nuam ei :: ZOMI DAILY\nposted on 7 April 2015 at 1:17 pm Lomkholna: Biakna, Khaibawi, News\nPa Kap kianga khatvei mikhat in Pa Kap na sazuk matna koilai hi-a, a bang cih leh vamankha nahia? Cih adot leh aman’ zong limgen nuamlua hiding hiven, Cikha ah pai in thauvuilei, inn ka tunteh hongmasing thauvui tawh helding vala inn ah phophot, tua khitteh ka tanute tawh thauvuisu ci-a, apat leh khat in sausalua hiding hiven, kalaih kei amatteh hong paikik ningei ci-in paisan hi. Tua mah bangin I Khawmpi vai pen bulpat piandih ni.\nHih Khawmpi zang dingin ni 2/04/15 Wednesday ni nitak zan nai 11:35pm in ka omna khua nidang Bethlehem khuano a bang’ thilthel panin Meileng tawh ka dingkhia hi. Pastor. Steve kiangah hong khadah in nai mahmah, zan zong sawtta khe tawh zong minute 5 kan ki pailo ding hi, ci-in ka nialnial hangin mi gilo khatpeuh omkha leh tulai khuahun hoih loh tawh hong kha veve ning, ci-in a Mawtaw hoih pen tawh hong kha in Meileng khawlna phual ka tun uhteh thu hong ngetsak in ka kikhen uh hi.\nDr. Khenno in Brisbane aom eimi nupite pau a ciamnuih na a, agen dan leh Big Ban( Brisbane) pen zingsang nai 4:00am kim pawl in ka tung hi. Tua panin Local Train tawh pai leuleu in inn ka tunteh khuavak nailo in tawlkhat ngakphot in tua khitteh Nu’ ci-in kong ka kiuh leh ka nu hong thopah seisai hi. Ki hahkhia in ka tawlnga a, sunsung van kisam pawlkhat leiding in Sia. Mangpi cial in a Mawtaw tawh hong paipah hi. Sangsang leh ka nau Sangpu tawh ka vek un vak in van kisam pawlkhat ka leikhit uhteh ka ciah uh hi.\nNitak ciangin ka vaikhat lah hong lemtheilo ahih manin ka lawm UPa. Khaitawng te’n vak in Vanleng ticket vai kankawm in January kha a, ka laibukawm( Dr. Enno tangthu) ka vapia seisai kawm hi. Ama’n January kha pek in Vanleng ticket na laksak khin a, kician mahmah, a tawan zo mahmah kasa hi. A Innkong uah Dr. Muan tawh kituak in nang hong zawnphei dingin hong paisawm lian hi-ing, pai ou I khawmpi lading sin ni-ei, Sia. Mungpi te’n ah ci-in tu zong tuman nawnlo in ka nau Sangpu tawh ka thum un a Mawtaw hoih pen tungah tuangin ka pai uh hi.\nKhawmpi simding teng tawh la kasin ziahziah uha, Dr. Muan pen mangkangte tawh aki thuah sawtta ahih manin ka upmawh bang hetlo, eila khawng tampi na ngahlai dep, githa khawng zong hong vik ziahziah theilai a, khauhpai mahmah kasa hi. Lasin khitteh zingsang vaiding ding dan kikum in nai 4:30am in inn panin vanlengtual zuanding in ka thukim diam uh hi.\nZanni tak a ki kupna omsa mah bangin UPa. Khaitawng in zingsang nai 4:00am in Phone tawh hong hopih in kei zong ki thawi in Pu. Cin te inn ah ki tuah ding ci ahih manin ka nu in hong khaphei hi. Lampi ah Emmanuel Mawtawpi tawh ki tuak in ka tuangpah hi. Lawmte pawlkhat in na van puakna golsi e, hong ci uha, ka lungnuamlo ahih manin a gol hang, zang mahmah hi, kaci pong hi. Sm. Cingboi in Mawtaw hong hawl ziahziah in Aussie Zolia numei Mawtawpi hawl ka muh cilna zong hi-a, Brisbane aom eimite pau leh khauhpai kasa mahmah hi.\nLampi ah guahzu ziahziah denta leh khawl cih bang’ omlo in cidam in Local Vanlengtual ka tunguh hi. Local Vanlengtual pen New Delhi a, International Vanlengtual tawh ki tam khaihlo in na nopci mahmah hi. India banglo in hong khadingte zong platform ticket kullo in hong lutsuak thei velvel lel uh hi. Vanteng hong en uha, tawm ka ngakkhit uhteh nai hong cingin Adelaide lam zuanin Vanleng tawh Khawmpi sim dingin ka leng ciaiciai uh hi. Adelaide pen zingsang nai 9:30 kimin ka tung uha, Pa. Dal(Laitui), Pa. Sum(Tuikhiang), Pa. Kimpu(Laitui) leh Melbourne pan a zingsang ni 4 pawl a, ana tungkhin Zomi Musician Dalkhek te’n hong na dawn uh hi. Ku amah katheih om nailo ahih manin ka ki pulak tawm uh hi.\nSia. Dalkhek bang pen ni dangm, a laigelhte leh mi kamsawn pan a, kazak cih simloh mu ngeilo ka hih manin Mawtaw tung bang ka tuan khopkhop hangun ki theilo in Dr. Muan in khatvei Music leh Song System lam tawh kisai ko kianga eimite kiangah hong hilhthei lecin a cihteh aw! Nang Dalkhek kici pen maw, khongaw, ci-in athak in ka hopih kik leuleu hi. Lampi ah ka zinding uh ka tunma un Emmanuel Pawlpi makaite thusiamna tawh kiallap ann nasia tak in Hungry Jack annsai ah ka ne uh hi.\nTua panin Kaman uhteh ka zinding uah kapai uh hi. Ka zintun nate uh pen nanuam mahmah in niding Tedim ah aomlai in Brisbane Emmanuel Pawlpi Chairman pa zi tawh na nak kitheih mahmah uha, Nu San in kaneulai ua, hite pawl in ka thu hong mang mahmah uh hiai,ci-in ciamnuih hong bawl a, kanui ziahziah uh hi. Khua khat meltheih tanau vive himawk ahih manin inn bang mah in ka ngaihsun ciat uha, nuam kasa mahmah uh hi. Mawtaw in kikhop dingteh hong dawnlo hi leh kikhop ding bang, aki mangngilh theimai ding dan hi.\nSun ann neding ci-in Mawtaw in hongla a, ka vapai uh leh ann neekna mun pen Biak-inn huangsung Hall pikhat na hi-a, inntek siapa in ann tawh kisai mawhpuakna a lading mi a cialngiat na hi-a, Khawmpi simkhempeuh annsai a, ann ne mah ka bang uh hi. Annsai mawkmawk zong hikei, Chinese Restaurant te pawl ahi hi. Khawmpi sim bekbek inntek Zomite a kihel nailo, mi a 100 asim ahih manin lamdang kisa mahmah hi.\nAustralia ah a beisa eimi Khawmpi teng lak-ah mundang,khuadang pan a, Khawmpisim a, apai mi atam pen hiding in ki gen hi. Zinmangpi pen Sia. Do Khup( Founder & President, Khitui Gospel) leh Sia. Khupte nupa(Sport Ministry, Zangkong OM asem Dr. Zambawi nau) te ahi uh hi. US leh leitung muntuamtuam zinkhin ban-uah mipil uliante tawh kikhawlsa vive uh ahih manin nuamthei mahmah uh hi.\nZing le nitak Sia. Do Khup in gupkhiatna thu tawh kisai hanthotna hong nei denzaw in Sia. Do Dal, Dr. Muan Thang, Sia. Khaibawi, Sia. Khupte nupa leh Sia. Sian Thang te’n sunciang in Seminar tawh kisai hong makaih uh hi. Sia. Piang in hun hong uksak zel in a kamsiam bek hilo, a mellah hoih,a thalah cinglai ahih manin kicim theilo hi. A zi leh a Pawlpi mite hampha mawk uhei. Praise & Worship te leh Musician te lah tulai leitungbup alok Hill song te mah bang uh ahih manin nuam kisa mahmah ciat hi. Hun neihteh aban zoplai ni. A nuai ah maan(photos) tawmkhat a ennuamta ding, ong khah ing. Khaibawi\nPrevious: Kuala Lumpur asuksiatsawm migilo 17 kiman ~ ZD\nNext: Na khantoh nop taktak leh!


url: =Italian Language Meet Up - Budapest Language Exchange & Friends (Budapest)\nAngelo M. Ciao a tutti! Gli incontri si terranno sempre e regolarmente ogni giovedì di tutte le settimane. Luogo: House Bar, Nagymezo utca 40, 1065 Budapest. A presto, Angelo M. 0 · November 9 10 went\nMagyar Meetup Organizer\n1,957 International pals


url: =US gamsung khualzinna pawlkhat – 9 :: ZOMI DAILY\nposted on 11 January 2016 at 8:00 am Lomkholna: Article, Awnzapau\nBahamas Pan Dr Myles Munroe\nHih VCC pastor ahi, Billy Joe Daugherty leh azi Sharon Daugherty te nupa makaihna tawh kumsial kumsial a kibawl ahi, “Word Explosion” conference ka paina tawh kisai in ka ciahkik ciangin hi vaii tawh kisai bang khat peuhmah pulaak kik dingin ka ngaihsun gige mah hi. Ihmut cimloh tumhteeng tawh a mikang pau zong ka tel khin gai peuhmah kei hi. A diakdiakin ciamnuih bang tawh a helh teh ka gei ka pam ate’ khawng nui ngeiingaii napi’n ka nuihzak dan ding ka thei kei hi.\nAhi zongin Bahamas gam, nidang a England kumpi colony a om ngei gam pan, Dr Myles Munroe in hong gen ciangin ama pau pen British accent tawh hong pau a, tampitak ka telzaw hiat hi. A dangte in kha khanlawhna ding vive, piangthak ding cih vai vive mah hong bulgen uh a, Kawlpau Zopau a ih zak ngeingeite mah tawh a paipi kibang kasa khin hi. A gen bek hi lo in action naleng tawh mite lawp theihtheih dingin thugen siam thei peuhmah uh in zaknop leh muhnop thuah hi.\nDr Munroe in hong gen ciangin Pasian thu zong tawh hong pan masa meello phot zawzenin a neu lai a ama nuntak zia thu leh Bahamas gamsung Kumpi ukna tawh ki-ukna vaai hong lim gen hi. England kumpinu Bahamas a pai ma kha khat kha nih sung a gam makaite banah a nuai a om khuapi tuamtuam leh tua khuapi sung a om a veeng makaite na dongin a buaidan uh honggen hi.\nKumpinu hong pai ciangin ama lungkim theihtheihna ding a, akigingkhol phitphet uh ahihi. Kumpinu lungkim kei hen la mawhsiatna khat peuhpeuh a piak ding a lau man uh ahihi. Mawhsiatna a piakna tawh kizui in thu kikhen ding cih lau uhhi. Tua thu khenna dan piakna akipan kinial theilo ahih lamtak a theih man uh ahihi. Ei lamah bel tua dante gencian kul lo in a tel thei pah dingin kong um hi.\nTua zawh ciangin kumpite va-angh neihdan, authority ih cih thu neih dan, kumpi thu ahih nak leh nial ding peuhmah a kingaihsun vet lo, man pahpah ding ahih lam hong gen hi. USA sung a teeng gammite in Laisiangtho sung leh Leitung taangthu sung khawngah a sim ngei bek uh cih loh buang, a taktakin Kingdom ki-ukna tawh kisai asin kha ngei kei uhhi. Tua hi a kumpi thu tawh kisai ki-ukna a telsiang dingin a gentel phapha kikkik ahihi. A tawpna ah kumpite thu a ki-nial loh mah bangin Topa Zeisu thu zong Ama thugen kammalte nial ding zangkhat zong omlo hi. Lungka lo lunghei nei lo a, Athu man suk pahpah ding zuih pahpah lian ding ahih lam tak hong limgen phapha hi.\nAhi zongin US a teng gammite in na kumpipa (President) uh makaihna leh sepkhiatnate thu hoih na sak kei uhleh suakta tak lau lo takin na kikuppih theih na kilepkik (negotiate) theih bang dan uh in ngaihsut khak ding hi lo hi. Pasian thu pen thu maan leh thu tang vive hi a, leitung kumpite thu ih manziau mah bangin kumpite Kumpi, tote Topa ahi, Topa Zeisu kammal leh thu hilhna thute khempeuh lunghiang lo a ih man ih zuih pah lian ding a thupi pen hi ci in a thugen hong khup hi.\n(Tua zawh kum 6 a cinh zawh November 9, 2014 ni in a tuanna private helicopter in Grand Bahama International Airport tu ding kim lai tembaw khawlna a vansuatna leh suahkhiatna (crane)te khat nawk kha in kia a, anupa in tua munah si pah uhhi.A sih in kum 60 pha ta hi.)\nPrevious: Pupate hunkhenna ~ Thang Siangh\nNext: Khateh ~ Hau Za Cin


url: =Indonesia gamsung aom biakinn 3 ah Bomb puakkham, mi 6 si in 35 liam :: ZOMI DAILY\nIndonesia gamsung aom biakinn 3 ah Bomb puakkham, mi 6 si in 35 liam\nposted on 13 May 2018 at 8:46 pm Lomkholna: Indonesia, News, Sawltak, World\nIndonesia gamsung aom Christian te biakpiakna Church 3 takah tuni Sunday ni in Bomb puakkham in mi 6 in sihlawh uh a, aliamzong mi 35 bangpha cih AFP pan kiza hi. Indonesia gampen leitungah Muslim atampenpen gam “world’s biggest Muslim-majority country” hi a, hih kibawlsiatna pen namneu biakna te bawlsiatna lakah anunungpen ahihi.\nIndonesia, Surabaya City sung aom akibanglo munthum ah zingsanglam 7:30am hunpawl in Bomb apuakkham ahihi. Asi mi 6 banah aliam bekbekzong mi 35 bang pha a, tuciangciang hih gamtatna pen kuamah in ko ii gamtatna hi ci’n apulakkhia, Responsibility agenkhia omnailo hi.\nPhoto pawlkhat aki khahkhiatna ah Santa Maria Catholic Church ii apualam, Gate pualam ah Bomb akitapkhit ciangin misi leilak ah alum deldal kimuthei cihi. Indonesia’s Bomb Squad kici Bomb zonsiam te’nzong ninthemlak tengah alauhuai aomlaihiam cih zongkawikawi uhhi.\nEast Java Police spokesman Frans Barung Mangera in agenkhiatna ah hih Bomb puahkhapna hangin asi pen mi 6 hi a, aliam zato ah akikem pen mi 35 hi ci’n genkhia hi. Tua zato ah akikem aliam te lakah Police Officer zong mi 2 kihel hi ci’n genbeh hi.\nSanta Maria Catholic Church ah Bomb apuakkhap laitak in Bomb asukham te khatzong siding hi, asikhawm ngaitding in Suicide Bomb asukham hiding hi ci’n thunei te’n genkhia uhhi.\nNungdeuh mahmah inzong Indonesia, Jakarta khuapualam aom thonginn sungah buaina pianggawp ahih manin, Indonesian Police Officers mi 5 leh thongkia Inmate 1, akigawm in mi 6 takin sihlawh uhhi.\nMore: Indonesia, Bali ah nelvang sung vankham hento in apuasim mi 3 kiman\nTua thonginn pen amuanhuai mahmahding in akilam “high-security jail” akici himahleh buaina piangveve in, Islamic State kici IS Group migilo te’n ko ii gamtatna hi ci’n mawhpuak pulakkhia uhhi.\nTuzingsang biakinn 3 ah Bomb puakkhapna hangin misi pen 11 bang phahi ci’n agenkhia News tuamtuamzong omhi. Athu akician in Update huai aomleh hongki zasakkik dinghi. Sawltak #zomidaily\nPrevious: “Nu” ci in nasam ding hi ~ Khat Thang\nNext: Tedim ah mi lamdang khat\nChristian Hymn te’ tangthu: Nung Ciangin A Nopna\nIndia gam Zomi te ading in thunget sakna


url: =vitamin A Mila Top in Ziva | REVOLVE\nfavorite vitamin A Mila Top in Ziva\nShare Mila Top in Ziva on Facebook (opens in a new window)\nShare Mila Top in Ziva on Twitter (opens in a new window)\nRevolve Style No. VAMX-WX479\nManufacturer Style No. 902T ZIV\nMila Top in Ziva


url: =MY STORY- The Rebel: A NUAMPEN HIMAI\nA NUAMPEN HIMAI\nLeitung ah a nuam pen te laka khat ahihleh duhthusam gen ahi. A zom in ngaihdan genkhiat, leh gensiat nuam leh baih mahmah hi. Phatna, pahtawina cihte sang in gensiatna leh dembawlna baihpen in thei ing. Ei toh kisai I gen sang in midang toh kisai zawdeuh te gen(siat) 'nuam diak' a bang hi. Midang te'n ei toh kisai hong gen le uh Tangtel sihtan bang in I heh keei hi. Hong phat le uh, a hong phatna uh la kawi teitei ut te ki hi lai zawsop hi.\nMi teng kibang lel hang e. Nang leh kei hin in biakna makai leh gam makai te zong ei mah bang a mihing hilel uhi. A pilpen leh a theipen ahi hetkei uhi. Mipite hong makaih lai un amau a ding a khualna ding utoh a tup lianpen va hih gige zolo uh cih I muthei hi. Ngaihsutna tuamtuam toh ei bang a buai uh ahihman in a BIG picture pen mangngilh khamok thei uhi. Ei toh kisai hileh bel ngaisiam kha ni. Midang a hong hih se ciang in ngaihzam leh ngaihsiam haksa I sa ciat hi. Amau kia toh kisai hilo in midangte, ei tel in hong ban kha ahihman in mu ing. Tuabang a panmun lian leh poimoh neite a ding in gamtat khohek pilvan huai diak hi.\nMihing khat in tup leh ngim nei hi. I nasep leh omdan ten I tup leh ngim ah phattuamna a neih keileh 'diklo' cihna hipah hi. Tua bang mah in Biakna pawlpi in zong a mite biakpiakna ding a lemgeel masak kul a, hoihtak ngaihsut kisam hi. I biakna leh a Nna i sepna a paikhom hi. Gam vai ah bel a BIG picture I ci hiam aw, a MASTER PLAN a om kul hi. Tua toh kizui in sep leh ki maikaih kul sa ing; a semte leh pangkha te gim thon, semthon hithei ahihna ah. Tuabang hikeileh midangten ki pom theilo hi.\nHibang a sep ding leh bawl ding, pawl ah, gam vai ah hi in a poimoh pen, mimal ah tupna toh phakciam manohlo ihih hunhun pen gensiat ki tuak ding hi. Hi ki gensiatna pen lah miteng siam ciat ahi. Eimah ki-enlo in midang te ki gensia pah kha thei hi. Selung geel non in.\nPosted by Kamzalian Tomging at 19:29


url: =PIMPIH KHUA THU ATOM IN. - Laibu Saal\nHome > Zogam Khua tuamtuam te Thu > PIMPIH KHUA THU ATOM IN.\nPIMPIH KHUA THU ATOM IN.\nPimpih khua pen Tedim Township, Khuano kual sung ah om hi. Tedim leh Kalaymyo kikal ah om in Laibung, Tuizang, Thangsan, Vando leh Tuisau cih te in umcih uh hi. Khaikam pan in 9miles ki ngamla in khua kim ah kuai Lui, Phial Lui leh Sannam Lui te luang hi.\nKhuasung ah khen li ki suah aa, tua te pen Khuapi, Khuatung, Leng leh Suangdawhmual cih te hi. Khuapi ah mi tam ki teng pen in Kumpi sangzong tuamun ah om pah hi.\nBiakna lam ah RC,EBC, EFC, AG leh Ngeina biakna cih te om hi. EBC pen Leng leh Suangdawhmual ah zong ki khen lai uh hi.\nPilna lam ah Basic Education Primary Sang om aa, a hih hang Khua Nu leh Pa te hanciamna tawh Grade 8 ciang khua mah ah ki sin thei hi. Cidamna lam ah Zato syama inn om hi. Nidang in tuasung ah Syama khat hunbit in tuu den hi.\nKhuasung ah inn 98 bang ki pha aa mimal in zong ki tam sim veve hi. Tulai tak in khua Hausa pen Pa Zen Khan Khual in sem hi.\nSource ; Pimpih Innkuan.\n(Athu akim loh hang in hong suaksak veve ingh. Athu kicing athei te'n cinpuzomi@gmail.com ah hong khak un)\nItem Reviewed: PIMPIH KHUA THU ATOM IN. Description: Rating: 5 Reviewed By: Cinpu Zomi


url: =Gamh ~ Dimno’ Pa :: ZOMI DAILY\nposted on 1 May 2018 at 10:12 am Lomkholna: Article, Paukhankap\nVangam a luah nadingun Pasian pen na khempeuh a Bawlpa, a Piangsak pa in thei in, Jesuh pen Gumpa leh Honpa in a sangtheih nading uh na dang khempeuh sangin thupi zaw hi. Leitung hauhna khempeuh a gamh dingin i nusiat zongin Pasian hong thei kei leh a tawpna ah a mawkna hong suak ding hi.\nPasian hong thei-in, Jesuh pen Honpa in hong sang peuh leh gamtat hoih tawh hong kizom in, gengen leh sawlsawl kul lo-in, nu leh pa thu hong mang in biakinn lam hong manawh pah ding uh hi. Tua ciangin leitung hauhna khempeuh tawh lei zawhloh vangam nuam pen amau gamh hong suak ding hi.\nTua manin i tate gamh dingin adang bangmah i nusiat zo kei zongin vangam pen a luah ding uh gamh hoih penpen ahi dingin nusiat sawm ding hi hang.\nNeih leh lam, inn hoih lo hoih tampi tak sangin pilna pen a gamh dingun nusiat zaw ding hi hang. Ih khua i tui leh i gam sungah mi tampitakte in sum le paai zongin inn hoih lo lam uh a, tate pil ding don man lo liangin buai uh hi. A zongzong uh hauhna mu in, sum le paai leh inn hoih lo hoih nei mah uh hi. Ahi zongin tua a hauhna uh a luah ding leh a zeek ding a tate uh pilna hong guan kha lo uh ahih manin nu leh pa in kum tampi a zon uh inn leh lo hoihte leh a hauhnate tomkal sungin hong bei-in, hong maimang lel hi. Pilna lo tawh bangmah kip lo hi.\nTate pil ding kinsak man lo, donsak man lo-in, hauh ding bek tawh hong buai in, tate hong khantoh ciang pate neihsateng, pate lamsateng a banban in hong ne ngekngek lel uh hi. Kum tam lo-in hong bei hi.\nPawlkhatte-in a neih sunsun uh tawh tate pilna ding kan sak uh a, leitawi liang mah in sang hoihte ah hong kahsak uh hi. A khan sungun tate pilna zongna hangin inn nuam sung na ngawn ah om zo lo bek hi lo-in, zawn manin mi tampite simmawh paampaihna zong hong tuak lai uh hi. Ahi zongin a tate un pilna hong nei-in, tate hong khang ciangin tate thalawhsa tawh inn hoih lo hoih hong lam in, tua sungah lungnuam tak in hong tawlnga hithiat uh hi.\nTate ading inn hoih lo hoih lamsak kei ni, aci nuam hi lo hi ing. Ih zong sak masak ding pen pilna hi-a, i neihsa i lamsa abei dong mah in zongsak leng aci nuam hi ing. Pilna zonsak masa lo-in, tate luah ding neih leh lam, inn hoih lo hoih a nusia hile hang i tate in sawtpi hong ne khol lo ding hi.\nAhi zongin pilna a nusiat hile hang a khantawn uh hong khom dinga, amau ading bek hi lo, khua leh tui, gam leh lei ading dong ah a manpha gamh hong suak lai ding hi. Tua hun ciangin amau bek a manpha hong hi lo dinga, ei a nu leh a pate zong nu manpha, pa manpha, a etteh tak numei, a ettehtak pasal taktakte i suak ding hi.\nTua manin inn hoih, lo hoih te gamh dingin i nusiat sak sangin a hun om lai-in pilna hong ngah na ding uh hamciam pih in, pilna pen a luah ding gamh in nusiat ding hi hang.\n3. Neih le Lam\nVangam a luah theihna ding, tua khit ah pilna a luah dingin nusiat in, a nunung penpen ah inn le lo, neih leh lam a luah dingun zong sak in, nusiat ding hi hang.\nPilna hong neih uh hangin Pasian hong thei kei uh leh ei thu um mite adingin a mawkna mah hong suak ding hi. A foundation dingin Pasian koih sak in, Pasian tungah a kilam theih nadingin gelsak ding hi hang.\nIh theihsa mah bangin tate luah dingin pilna sang in neih le lam a koih sak nu leh pa tampi i kiim i paam ah mu ding hi hang. Pilna nei lo-in neih leh lam tampi hong luahte-in a neihsa uh sauvei hong khom het lo hi. Zan khat thu in a inn bei-in, nikhat thu in a mawtaw uh bei lel uh hi.\nA neih sunsun uh tate pilna ding zonna in a neite-in a nunung ah a tate un inn hoih lo hoihte nu leh pa adingin hong lam sak kik in, tua bang dan mi tampi zong i kiim i paam ah mutek hi hang.\nTua manin tate gamh dingin neih leh lam leh van leh nate koih sak masak lo-in, a hun om lai-in pilna pen a gamh dingin pia ding hi hang. Tua zom ah inn leh lo lamsak in, a luah dingun nusiat pan ding hi hang.\nPrevious: Nang Apple bawlpa tate zat Technololgy bangnam ahi dingin na ngaihsun?\nNext: Papi khatin azi athahlup khitciangin a ngawng tankhiatsak in khuasung ah vakpih\nMopawi lungdam kohna ~ Lengtong Pauno


url: =u Hong kong (香港) sa i labu nu Yaco, itiza i 22 15 N, 114 10 E\n1941 a mihcaan sabaw tusa a bulad walu a demiad, “Asia (Ya-cou 亞洲) a demiad” Japan misamamaw midebung tu Cen-cu-kang (珍珠港), uyzaay tu a demiad micumud tu Hong Kong, Hong Kong malulud tu waliyu (太平洋) a ngangayaw, masasepaway a kanatal misuayaw tu Japan a mangangayaw. Hong Kong malingatu tu mitena’ mipuput a ngangawaw, UK (英國) a hitay atu Chinese (Cou-kouay 中國的) a tademaw UK (英國) a hitay, katukuh i Hong Kong mipadang tu Cya-na- ta a hitay atu adidi’ay a hitay nu In-tu, atu hitay nu Li-pun madademec mangangayaw kakelulkilul satu maduka. sabaw tusa a bulad tusa a bataan izaw ku lima a demiad, uyzasa Hong Kong a hitay caay kataneng atu patelac ku nilekawaan tu sapingayaw, namahiza sa Hong Kong kalamkam satu mademec.\nmiala i "https://szy.wikipedia.org/w/index.php?title=Hong_Kong&oldid=104492"\nuyni kasabelih sazikuz mikawaway tu kalumyiti i 2021年3月25日 (sakasepat a demied nu lipay) 17:46.


url: =Up ding thu “bek” kisam lai :: ZOMI DAILY\nUp ding thu “bek” kisam lai\nposted on 1 February 2016 at 1:33 pm Lomkholna: Biakna, News, SuanghDal\nUp ding “bek” ih cih hangin tua thu in tavuan lian nei hi. Faith has its duty.\nKhrih in ahong piak vangliatna “bek” tawh (Filippi 4: 13), galkap tam neihna hang hi lo, nangma vangliatna hang zong hi lo, keima tung panin na ngah vangliatna “bek” tawh na ma na tun zo ding hi (Zekhariah 4: 6) cih munte a bulphuh mi tampitakte in a pua tham vangliatna thu bek gen uh a, ahi zongin a sunglam thu taktak ahi, tua “bek” taktak thu pen kihilh leh tel thei lo, tel nuam lo, sang thei lo, sang nuam lo, um thei lo, um nuam lo mawk uh hi. Tua puatham vangliatna tawh a sungtawng vangliatna liahin, laih uh ahih manin lungdamna thudang mah suak veve hi.\nTua bang mite in Kha tha “bek” tawh, Khrih ong piak vangliatna “bek” tawh cici napi-un, upna “bekbek” tawh dikna kitang thei hi cih, LST hilhciannate za nuam lo leuleu zel uh hi. Sakolte le galkap tam hang hi lo, Kha tha “bek” tawh hi ci napi un, Kha thu tawh kisai tua “bek” taktak thute a kihilh ciangin sang thei lo kawikawi uh hi. A bek taktak dingte nialnialin, a kul lo mun tengah hi bekbak uh hi.\nThuciamthak sung ih sim ciangin matutzawhna ih cih pen mualsang tungah kah zawhna, mualsuang phuh zawhna, min le za zon zawhna, mi tamtam pawl tamtam tawh makai kiguat zawhna, Khrih ading hi khol lo hanciamna, pawlpi area gam ding galkap zi zon-a ci le sa tawh thagum suanga zing vaihawmna, ih association ading, ih convention ading, MBC maipha mu zo ding cih banga ci le sa hanciamna tawh zonna cihte pen Christian te’ Kha tha ding ahilohna Topa Jesuh in LST tungtawnin limpha takin ong hilhna pi-in “Kha tha bek tawh” a ci lanlante in amau lam, amau dian, amau’ khut lap, amau hanciam gamlum nasep, gualzawh matutna teng suang zel uh a, midangte kiangah, “… hua lai-a siahdongpa bang hi lo ka hih manin… [Luka 18: 11]” cihdan pianzia nei mahmah uh hi. “Bek” bulphuh a kinei mi pawlkhatin LST sungah Khrih ong thuhilhna “bek” mah zuih le ciin-in neih ding nial zel uh a, ahi zongin a pualam kamsanna, siansuahna, pilna, sinna, hauhna, kiliatsakna thute vive mah behlap lap uh hi.\n“Bek” tawh kisai tawm gen lai ni. Tulai piangthakte in tuma kum 2000 lai-in Zeisu in mi khempeuh mawhna pua khia zo ci hilo maw! Pua khia zo ahih leh mawhna omlai ding maw? Mawhna pua khia zo ahih nungsang um ta kei leng gup khiatna ngah lel lo ding maw. Lai Siangtho lamah ih mipil neih pawl khat in zong mi khempeuh in gupna ngah lel ding hi ci hilo maw (Univalsalism). A mai nailo mawhna pen bang mawhna hi mawk ding ahia? Cih bang daan ngaihsutna le dotna om thei zelzel hi. Hih mun ah “Upna bek” a kisapna kilang hi. Jesuh in ih puak khiat zawh ngei loh ding mawhna ong puak khiat sak khin zo ahih manin up ding bek kisam lai hi, cih thu hih mun ah kong tangko hi.\nUpna hanga kisikna bekbek kisam lai hi. Ahi zongin hih “bek” pen ih awlmawh keileh a khempeuh tawh kizopna om pah hi. Upna “bek” in gupna (diktanna) ong ngah saka, tua mah bangin uploh man “bekin” zong gupna kitan hi, cih thu tawh kizom pah hi. Hihte gel khat zawzaw tawh kizom pah hi. Jesuh’ sihna bulphuh a mi khempeuh, (mihoih tawh migilo tawh) gupna ngah mangkhin ding cih a bulphuh ziau mite’ adingin a theih huai thu khat ahi hi. Manh ngen lo-a gupna pen manh nei sak lo ih hih ding lauhuai hi. Jesuh in a sisan tawh ong leina thu pen manpha lua mahmah ahih manin Pasian’ tungah kisikna ih lahna in Jesuh Khrih sungah upna “bekbek” ong kal ahi hi. Na um hiam?\nA langkhat leuleu ah, “upna bek” cih bang om kei, gamtatna zong a kihel kei leh tua “bek” tawh dikna kingah zo lo ding hi a ci pawl om leuleu hi. Tua bang mite in zong a theih ding uh thu khat mah om veve hi. LST Rome laikhak le Galati laikhak sung khawng limpha takin sim lehang gamtatna tawh dikna (gupna) kingah loin upna bekbek tawh a kingah ahihna kician mahmah hi.\nA baih ngaihsut luate adingin Pasian in upna bek mah ong kal veve-a, a haksat ngaihsut luate adingin zong Pasian in upna bek mah ong kal veve hi. Tua pen upna bek ii a kisapna ahi hi. Kha thu ah ma ih tut zawh nading, ih gualzawh zawh nading, ih matut zawh nading pen Upna bek hi. Upna in zawhna hi (1 John 5: 4). Mi pawlkhatte leuleu in upna pen leitung ah ih duh ih deih, ih ut bangbang ngah nading, pian nading, dam nading, hauh nading bang bekin ngaihsun uh ahih manin amaute’ gen upna thu pen khamuan huai zo ngei lo hi.\nPrevious: Papite’ theih dinga kilawm (1)\nNext: Jordan Lui panin gilgal ah – 1 ~ Dr. Ngul Khan Pau\nZAM Thupuak :: 11 October 2015


url: =ZAM Thupuak :: 30 October 2016 :: ZOMI DAILY\nposted on 29 October 2016 at 8:00 am UTC+9:30 Lomkholna: Malaysia, News, Refugee, ZAM, Zomi\nUNHCR leh Makai te kimuh khopna :: 20 October 2016 (Thursday) UNHCR Conference Hall ah 10am-12pm dong kimuh khopna kinei thei hi. Education Unit (EDU)Laisinnalam tawh kisai makaipi khat ahi Mimi in gambel naupangte sungpan kum cingloin sang pan pusuak in nasepna phual ah tampi om ahih manin, laisinthei laiding sangnaupangte, nulepa, sia leh makai ten lai a sin nop nang nakpitakin tha ih piak ding hong hanthawn hi.\nResettlement Support Center (RSC) pan makaipi Rajani in zong min kitaih vai a buai te DHS pan zong tampi hong tungkik ban ah a dang zong hong kipan kikta a hih manin bang ciang tung cih natel kei uh leh RSC zum ah lai hong khia un cih genna hong nei thei hi.\nChild Protection Unit pan zong naupang a diakin tagah, belh ding neilo aom leh hih email ID tawh kiza sak thei cih gen hi. Email: ChildrenatRiskTeam@unhcr.org, laimal a gol leh neu te hihbang lian in gelh in.\nNa bank account uh limtak sitpha un :: Malaysia ah CIMB leh Hongleong Bank ten a kizatloh sawt ci-in bank account khakna lai ZAM zum ah hong khak den uh ahih manin, na bank zat pen ATM counter ah pai inla a kizat theih leh zat theih loh vasin pah in hih lai namuh phet in, a kingah kei leh na bawlna Branch/bank ah paipah inla, a hin kikna dingin bawlsak pah in. Tulaitak bank account tampi kikhak khin ahih manin limtak na kan in.\nRev. Khoi Lam Thang ZAM ah hong hawh :: Kawlgam pan hong zin ahi Bible Soceity of Myanmar (General Secretary) a sem Rev. Khoi Lam Thang 22-10-2016 ni in ZAM zum ah hong hawh in thunget sak na hong nei a, kilungdam mahmah hi. Topa Siapa leh a innkuanpih te, a nasepna a thupha hong piak sak sem sem ta hen.\nRev. Vung Za Niang ZAM ah hong hawh\nFull Gospel Assembly-Tulsa pawlpi kem sianu Rev. Vung Za Niang Malaysia hong hawh sungin a mipih te a itna leh a veina tawh ZAM zum ah hong hawh in thu kikupna leh thungetsak na hong nei a kilungdam mahmah hi. Topa’n Sianu leh a innkuan pihte thupha hong piaksak ta hen.\nRev. Vum Sawm Khup ZAM zum ah hong hawh\nCikha AG pawlpi kem siapa Rev. Vum Sawm Khup Malaysia hong hawh sung in ZAM zum hong hawh in mipihte a ding thungetsak na hongnei ahih manin ki lungdam mahmah hi. Topa siapa nuntakna hong zat sak semsem ta hen.\nNu Esther Cing Go Niang leh alawmte ZUM ah\nYangon pan hong pai Nu Esther Cing Go Niang leh a lawmte in ZAM zum ah 21-10-2016 ni-in thunget sakna leh thupha piakna hong neiuh ahih manin nakpi kilungdam mahmah hi. Topa’n Nute thupha hong piak sak ta hen.\nSia Zen Za Kap ZAM ah hong hawh\nYangon pan Malaysia ah hong zin Sia Zen Za Kap ZAM zum ah 27-10-2016 ni-in hong hawhin minam te a dingin ZAM zum pan sanin thunget na hong neihsak banah ZAM zum nasepna te a dingin pan pihna RM100 hong pia a hih man in ki lungdam mahmah hi. Topa’n siapa te innkuan ah a thupha hong kicing sak ta hen.\nDonghu a ding huhna sum hong pia\nTedim-Suangpi khuami Taang Lian Kim Khai in Zomi te a it na leh a veina tawh neih man hilo, veina leh phalna tawh donghute panpihna ding ZAM zum ah RM500 hong piakhia a hih manin kilungdam mahmah hi. Asep a bawlnate ah Topa’n thupha hongpiaksak in mailam ah a it a mipihte a ding na lian pi a sem zo dingin hong siam ta hen.\nKOI PAN HONG PAI NA HIAM? – CRUSADE SAPNA\nIME(International Mind Eduacation Institute)te vaihawm na tawh kibawl hi a, hih Crusade ah alunglut te a dingin lutman mikhat ciang RM 30 hi ding a, sunan ( lunch) hong vak ding uh hi. Bus tawh hong kipi ding ahih man in Asia Jaya LRT station ah zing lam 9:30 ah bus na ngak in.\nA hun : November 1-3 ,2016\nSpeaker : Professional Joshua ( Korea)\nKi zop na ding : Saw Wei Tho Ph 018-2770-556 , 011-2188-5643 , 011-3946-1483\nZomi Bup Antangh Thunget KhopNa Om Ding\n08 November 2016 ni-in US Makaipi ding(President) ki telna nei ding uhhi. Donald Trump in USA gam ading in makaipi kangah leh America gam pen nambat khat in koih ding ing a, Christian gam kasuaksak kik ding hi. Tua banah galtai aom Christian mite kala ding hi ci-in tangko khia hi. Hillary Clinton in galtai kala ding a, a diakin muslim gam ahi Syria, Afghanistan cih lamte pan in lak sawm zaw hi. Christian deihlo ten hong zo mawk leh ei Malaysia, India ah Zomi tampi kiom lai a, Thai gam a te lah kiciah sakta hi. Christian a deih kum pi hong kahna ding leh Malaysia gam bekbek ah Zomi tulsawm bang kiomlai ahih manin amanlang a gam thumna hong puak mengmeng theih nadingin thasan in Topa mai pha zong kik lai ni.\nOnline pan in Zomi kavei cihcih leh otot tawh piang nawnlo, sep khiat, kalsuan khiat hunta hi. UN ten min kitaih, damlohna hang leh Thongkiatna pan UN ngah, Asylum 2013 kihawm UN ngahte ih vai khempeuh hong ngaihsut sak mengmeng nading Topa tungah ngenin thum khawm leng cih lungngulh na tawh Pasian nasemte leh Zomi akua mapeuh ma pang khawm dih ni Topa hoihna ih mu taktak ding hi.\nAni : 05 Novemver 2016\nZomi leh kha mangthang te ading note tawh nasem khawm.\nSuan Za Kam (Kamtawng) New Life 4 U Ministry.\nQualitas Zato omna mun teng (KL pua lam)\nPoliklinik Puteri & Surgeri : 37, Jln Besi 1, Tmn Sri Putri, Skudai\nHEALTH EQUITY INITIATIVES(HEI) a kici lungsim lam damlo te panpihna zum ah mipi ading veina tawh nasem nuamte ZAM pan hong kisiauhpih ding a, form zong hong ki fill up sak pah ding hi.\n1. UNHCR card nei mi hi ding\n2. Malaysia ah a tawmpen kum 1/5-2 yrs a sem thei mi hi ding.\n3. Manglai sim, gelh, pau ban ah kawlgam sung a mi namdangte pau nam 2 sang atamzaw a thei mi hi ding\n4. Kipawlna leh mi tawh na semkhawm thei mi hi ding\n5. A Zomi pihte a huh kik nuam mi hi ding\n6. Cidamna lam tawh kisai a lunglut mi hi ding\n7. A nunungpen Nov.11 – Friday ni dong form kiap thei.\n*** HEI pen mipilte tawh nasem khawm ding a hih ban ah training hi den zaw in kum 3 bang asem zote mipi lak ah kizangthei/ zattakciang mahmah uh ahihmanin sum thalawhna in tuatlo a, pilsinna leh siamsinna a tuat thei te a dingin mun hoih mahmah leh ZAM tawh kum tampi nasem khawm NGO khat hi.\nACTS ah Nurse khat kinawh deih hi.\n1. Lian Suan Mang\n1. Thang Khai 5. Kap Suan Mang\n2. Cin Khan Lian 6. Dal Khan Hau\n3. Do Lun Mung 7. Ning Ngaih Hau\n4. Cing Lawh Nuam\n3. Sian Mung (Vangteh) HKL\n4. Khup Thawn Ding (Ngalbual) HKL.\n1. Kai Muan Thang(New Darkhai) Kajang thong ah\n2. Cin Sian Khual(Ngente) SS2 Seapark pan tan khia\n3. Gin Cin Thang(Pyidawthar) SS2 Seapark lockup ah kansak\n1. Lian Kim Khai(Tedim Suangpi) RM500\n2. Sia Zen Za Kap(Yangon) RM100\nPrevious: Solar Storm hangin Technology Blackout piangthei dinghi kici ~ Thang Khan Lian\nNext: Kawlgam ahzong Zika Virus kimu ta ~ ZD


url: =uk Zolpidem (Ambien) 10mg. Archives — Buymedsuk.\nHome / Posts tagged “uk Zolpidem (Ambien) 10mg.”\nTag: uk Zolpidem (Ambien) 10mg.